1.  โครงสร้างการจัดการ

9.1.1 โครงสร้างคณะกรรมการบริษัท

โครงสร้างองค์กรบริษัท

 ณ วันที่ 31 ธันวาคม 2551 คณะกรรมการบริษัท มีจำนวน 13 ท่าน ประกอบด้วยคณะกรรมการทั้งหมด 4 ชุด คือ คณะกรรมการบริษัท คณะกรรมการบริหาร คณะกรรมการตรวจสอบ และคณะกรรมการพิจารณาค่าตอบแทน 

9.1.2 ขอบเขตอำนาจหน้าที่และความรับผิดชอบของคณะกรรมการชุดต่างๆ

  คณะกรรมการบริษัท

1. กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
แผนงานและอนุมัติงบประมาณประจำปี

2. พิจารณา กำหนด แก้ไข เปลี่ยนแปลงข้อบังคับคณะกรรมการบริษัท

3. พิจารณาแต่งตั้ง ถอดถอน และมอบอำนาจหน้าที่ให้แก่คณะกรรมการบริหาร
ประธานเจ้าหน้าที่บริหาร คณะกรรมการพิจารณาผลตอบแทน
คณะกรรมการตรวจสอบและคณะกรรมการชุดย่อยไปปฏิบัติ

4. พิจารณาแต่งตั้ง และเปลี่ยนแปลง ประธานกรรมการบริษัท คณะกรรมการบริหาร
ประธานกรรมการบริหาร ประธานเจ้าหน้าที่บริหาร คณะกรรมการพิจารณาผลตอบแทน
คณะกรรมการตรวจสอบ กรรมการอิสระ และ คณะกรรมการชุดย่อย

5. กำกับดูแล และจัดการแก้ไขปัญหาความขัดแย้งทางผลประโยชน์ของกรรมการบริษัท
ผู้บริหารรวมทั้งการใช้ทรัพย์สินของบริษัทไปในทางที่มิชอบ

6.  รับทราบรายงานการบริหารกิจการจากคณะกรรมการบริหาร

7. สอบทานการปฏิบัติตามกฎหมายและการเปิดเผยข้อมูลต่อสาธารณะให้มีอย่างเพียงพอ

8. สอบทานและให้ความเห็นชอบในงบการเงิน รายงานทางการเงินที่ผู้สอบบัญชีได้ตรวจสอบ
และ/หรือ สอบทาน และได้รับความเห็นชอบจากคณะกรรมการตรวจสอบแล้ว

9. กำหนดกรอบอำนาจในการอนุมัติการสั่งจ่าย การสั่งซื้อ การเช่า
และการเช่าซื้อทรัพย์สินให้คณะกรรมการบริหาร ประธานเจ้าหน้าที่บริหาร

10. พิจารณาและจัดสรรค่าตอบแทนกรรมการตามที่ได้รับการอนุมัติจากที่ประชุมผู้ถือหุ้น

11. พิจารณาและอนุมัติการปรับเงินเดือนของประธานกรรมการบริหาร ประธานเจ้าหน้าที่บริหาร

12. พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อของบริษัทย่อย
และ/หรือ บริษัทร่วม และ/หรือ บริษัทอื่นในส่วนที่เกินอำนาจคณะกรรมการบริหาร

13. พิจารณาและอนุมัติธุรกรรมในกิจกรรมจัดหาเงิน บริหารเงิน และการบริหารงาน อาทิ
การจัดหาแหล่งเงินกู้ระยะยาว และ/หรือ เงินทุนระยะสั้น
ในส่วนที่เกินอำนาจของคณะกรรมการบริหาร

14.
พิจารณาและอนุมัติการจัดซื้อทรัพย์สินในส่วนที่เกินอำนาจคณะกรรมการบริหารและประธานเจ้าหน้าที่บริหาร

15. พิจารณาและอนุมัติการจัดจ้างในลักษณะของการจ้างทำของ ในส่วนที่เกินอำนาจ
คณะกรรมการบริหาร และประธานเจ้าหน้าที่บริหาร

16. พิจารณาและอนุมัติขอบเขตและนโยบายการลงทุน และ/หรือ ขายเงินลงทุนในหุ้นสามัญ
และ/หรือ หลักทรัพย์อื่นใดที่อยู่ในตลาดหลักทรัพย์แห่งประเทศไทย และ/หรือ ลงทุนในหน่วยลงทุน
หรือหลักทรัพย์อื่นที่มีความน่าเชื่อถือ ที่จัดทำโดยคณะกรรมการบริหาร

17. พิจารณาและอนุมัติก่อตั้งบริษัทย่อย และ/หรือ ลงทุนในบริษัทย่อย

18. พิจารณาและอนุมัติก่อตั้งบริษัทร่วม และ/หรือ ลงทุนในบริษัทร่วม

19. กำหนดวัน เวลา สถานที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
วันปิดสมุดทะเบียนพักการโอนหุ้น และเสนออัตราการจัดสรรกำไร เงินสำรองตามกฎหมาย
เงินสำรองทั่วไป และ/หรือเงินปันผล ตลอดจนทำความเห็นเกี่ยวกับเรื่องที่เสนอต่อผู้ถือหุ้น

20. พิจารณาแต่งตั้งที่ปรึกษาคณะกรรมการ และ/หรือคณะอนุกรรมการ
เพื่อพิจารณาให้ความเห็นเฉพาะเรื่อง

21. พิจารณาเรื่องอื่นๆ ที่เกินอำนาจของคณะกรรมการบริหาร ประธานเจ้าหน้าที่บริหาร
หรือตามที่คณะกรรมการบริษัทเห็นสมควร

  คณะกรรมการบริหาร

1. ดำเนินกิจการและบริหารกิจการของบริษัท ตามวัตถุประสงค์ ข้อบังคับ นโยบาย ระเบียบ
ข้อกำหนด คำสั่ง และมติของที่ประชุมคณะกรรมการ และ/หรือมติที่ประชุม
ผู้ถือหุ้นของบริษัททุกประการ

2. พิจารณากำหนดนโยบาย ทิศทาง และกลยุทธ์ การดำเนินธุรกิจของบริษัทและบริษัทย่อย
บริษัทร่วม กำหนดแผนการเงิน งบประมาณ การบริหารทรัพยากรบุคคล
การลงทุนด้านเทคโนโลยีสารสนเทศ การขยายงาน การประชาสัมพันธ์
และควบคุมกำกับดูแลให้การดำเนินงานของคณะทำงานที่แต่งตั้งบรรลุตามเป้าหมาย

3.
พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ
ทั้งนี้ ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปี
ในระหว่างที่ไม่มีการประชุมคณะกรรมการบริษัทและให้นำ
เสนอคณะกรรมการบริษัทเพื่อทราบในที่ประชุมคราวต่อไป

4. อนุมัติการใช้จ่ายเงินลงทุนที่สำคัญๆ ที่ได้กำหนดไว้ในงบประมาณรายจ่ายประจำปี
ตามที่จะได้รับมอบหมายจากคณะกรรมการ
หรือตามที่คณะกรรมการบริษัทได้เคยมีมติอนุมัติในหลักการไว้แล้ว

5. มีอำนาจพิจารณาอนุมัติการใช้จ่ายทางการเงินด้านสินทรัพย์ฝ่ายทุน
ไม่ว่าจะเป็นการซื้อทรัพย์สินถาวร เครื่องใช้สำนักงาน การซ่อมแซมและบำรุงรักษา
การตัดจำหน่าย/ขายทรัพย์สินถาวร การเช่า/เช่าซื้อทรัพย์สิน เกินกว่างบประมาณ
ในวงเงินแต่ละรายการไม่เกินตามที่คณะกรรมการบริษัท ให้อำนาจไว้

6. ให้คำแนะนำการขยายธุรกิจในหลักการและการร่วมทุนกับบุคคลอื่น
โดยได้รับความเห็นชอบจากที่ประชุมคณะกรรมการบริษัทในการประชุมครั้งถัดไป

7. พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อ ของบริษัทย่อย
และ/หรือ บริษัทร่วม และ/หรือ บริษัทอื่นในวงเงินไม่เกินตามที่คณะกรรมการบริษัท ให้อำนาจไว้

8. มีอำนาจพิจารณาอนุมัติการกู้ยืมเงิน การจัดหาวงเงินสินเชื่อ หรือการขอสินเชื่อใดๆ
ที่เกี่ยวข้องกับการทำธุรกิจปกติของบริษัท
ในวงเงินสำหรับแต่ละรายการไม่เกินตามที่คณะกรรมการบริษัท ให้อำนาจไว้

9.  พิจารณาและอนุมัติการลงทุนในบริษัทอื่น ในวงเงินไม่เกินตามที่คณะกรรมการบริษัท
    ให้อำนาจไว้

10. พิจารณาและอนุมัติการจัดจ้างในลักษณะของการจ้างทำของที่เกี่ยวข้องกับธุรกิจการค้าปกติ
ในวงเงินไม่เกินตามที่คณะกรรมการบริษัทให้อำนาจไว้

11. เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด
การบริหารงานบุคคล และด้านการปฏิบัติการอื่นๆ

12. พิจารณาผลกำไรและขาดทุนของบริษัท การเสนอจ่ายเงินปันผลระหว่างกาล
หรือเงินปันผลประจำปี เพื่อเสนอคณะกรรมการบริษัทอนุมัติ

13.
ให้มีอำนาจในการมอบอำนาจให้กรรมการบริหารคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใด
โดยอยู่ภายใต้การควบคุมของคณะกรรมการบริหาร
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริหารเห็นสมควรและภายในระยะเวลาที่คณะกรรมการบริหารเห็นสมควร
ซึ่งคณะกรรมการบริหารอาจยกเลิก เพิกถอน เปลี่ยนแปลง หรือแก้ไขบุคคลที่ได้รับมอบอำนาจ
หรือการมอบอำนาจนั้นๆ ได้ตามที่เห็นสมควร

14. ให้มีอำนาจดำเนินธุรกรรมทางการเงิน ของบริษัท เช่น การเปิดและปิดบัญชีธนาคาร /
สถาบันการเงิน โดยให้มีอำนาจกำหนดชื่อผู้มีอำนาจลงนามในการลงนามสั่งจ่ายบัญชีธนาคาร
รวมไปถึงกำหนดเงื่อนไขในการสั่งจ่ายบัญชีของธนาคารต่างๆที่บริษัทได้มีบัญชีอยู่

  15. พิจารณาหาช่องทางทางธุรกิจ หรือ บริษัทใหม่ เพื่อเพิ่มช่องทางในการลงทุน

  16. กำหนดนโยบายและขอบเขตในการลงทุนหรือการขายเงินลงทุนในหุ้นสามัญและ/ หรือหน่วย

ลงทุนในหลักทรัพย์ที่อยู่ตลาดหลักทรัพย์แห่งประเทศไทย และการลงทุนในตราสารหนี้และ/หรือ
หน่วยลงทุนในตราสารหนี้
ในมูลค่าการลงทุนในแต่ละส่วนไม่เกินตามที่คณะกรรมการบริษัทได้ให้อำนาจไว้โดยอาจมอบหมายให้กรรมการบริหารคนใดคนหนึ่ง
ทำรายการซื้อหรือขายแทนบริษัท

17. พิจารณาเพิ่มหรือลดสัดส่วนการลงทุนใน
บริษัทร่วมและบริษัทย่อยเพื่อนำเสนอให้คณะกรรมการบริษัทพิจารณาอนุมัติ

18. ดำเนินการอื่นใดๆ ตามที่คณะกรรมการบริษัทมอบหมายเป็นคราวๆ ไป

ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
หรือรายการใดที่คณะกรรมการบริหาร
หรือบุคคลที่อาจมีความขัดแย้งกับคณะกรรมการบริหารมีส่วนได้เสีย
หรือผลประโยชน์ในลักษณะอื่นใดขัดแย้งกับบริษัทหรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทย
และ/หรือพระราชบัญญัติหลักทรัพย์และตลาดหลักทรัพย์ พ.ศ. 2535
ประกาศคณะกรรมการกำกับหลักทรัพย์และตลาดหลักทรัพย์
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุม ผู้ถือหุ้น
เพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

คณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (internal control)
และระบบการตรวจสอบภายใน (internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าเป็นผู้สอบบัญชีของบริษัท
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานกรรมการตรวจสอบและต้องประกอบด้วยข้อมูลอย่างน้อย
ดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

2.  ความเห็นเกี่ยวกับความเพียงพอของระบบควบคุมภายในของบริษัท

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (charter)

8.  การอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทได้มอบหมายด้วยความเห็นชอบจากคณะกรรมการตรวจสอบ

คณะกรรมการพิจารณาค่าตอบแทน

1.  ทบทวนความเหมาะสมของหลักเกณฑ์ที่มีใช้อยู่ในปัจจุบัน

2.  พิจารณาข้อมูลการจ่ายค่าตอบแทนของบริษัทอื่นที่อยู่ในอุตสาหกรรมเดียวกับบริษัท

3.  กำหนดหลักเกณฑ์การจ่ายค่าตอบแทนให้มีความเหมาะสมเพื่อให้เกิดผลงานตามที่คาดหวัง
    ให้มีความเป็นธรรมและเป็นการตอบแทนบุคคลที่ช่วยให้งานของบริษัทประสบผลสำเร็จ

4.  ทบทวนรูปแบบการจ่ายค่าตอบแทนแก่กรรมการทุกประเภท
    โดยพิจารณาจำนวนเงินและสัดส่วนการจ่ายค่าตอบแทนของแต่ละรูปแบบให้มีความเหมาะสม

5.  พิจารณาให้การจ่ายค่าตอบแทนเป็นไปตามเกณฑ์ที่หน่วยงานทางการกำหนดหรือข้อแนะนำที่เกี่ยวข้อง

6.  พิจารณากำหนดเกณฑ์ในการประเมินผลประธานเจ้าหน้าที่บริหารและค่าตอบแทน
    เพื่อนำเสนอให้คณะกรรมการบริษัทพิจารณาให้ความเห็นชอบและอนุมัติ

7.  กำหนดค่าตอบแทนประจำปีของกรรมการ
    และนำเสนอค่าตอบแทนต่อคณะกรรมการบริษัทเพื่อให้คณะกรรมการบริษัทนำเสนอให้ที่ประชุมผู้ถือหุ้นอนุมัติ

8. พิจารณาการจ่ายค่าตอบแทนใดๆ ตามที่คณะกรรมการของบริษัทมอบหมาย

ประธานเจ้าหน้าที่บริหาร

1. บริหารจัดการและควบคุมดูแลการดำเนินกิจการที่เกี่ยวข้องกับการบริหารทั่วไปของบริษัท

2. มีอำนาจออกคำสั่ง ระเบียบ ประกาศ บันทึก เพื่อให้การปฏิบัติงานเป็นไปตามนโยบาย

3. เสนอนโยบาย กลยุทธ์ แผนงาน
และงบประมาณประจำปีต่อคณะกรรมการบริษัท/คณะกรรมการบริหาร
และดูแลรับผิดชอบให้มีการปฏิบัติตามนโยบาย และแผนงานที่ได้รับอนุมัติจากคณะกรรมการบริษัท

4. ควบคุมดูแลการใช้จ่ายตามงบประมาณที่ได้รับอนุมัติจากคณะกรรมการบริษัท

5. รับผิดชอบในการจัดทำงบการเงิน
รายงานทางการเงินให้ผู้สอบบัญชีทำการตรวจสอบและเสนอต่อคณะกรรมการตรวจสอบและคณะกรรมการบริษัทตามลำดับ

6. กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
การโยกย้าย การถอดถอน การกำหนดเงินค่าจ้าง ค่าตอบแทน พิจารณาความดีความชอบ
โบนัสพนักงาน สวัสดิการ และการเลิกจ้าง พนักงานในตำแหน่งผู้บริหารในระดับต่างๆของบริษัท
ซึ่งมิได้ดำรงตำแหน่งกรรมการบริหาร และไม่รวมถึงประธานกรรมการบริหาร

7. พิจารณาและอนุมัติการจัดซื้อ ซ่อมแซมและบำรุงรักษา เช่า และเช่าซื้อทรัพย์สิน
เครื่องใช้สำนักงาน ที่เกี่ยวข้องกับธุรกิจการค้าปกติที่เกินกว่างบประมาณ
ในวงเงินแต่ละรายการไม่เกินตามที่คณะกรรมการบริษัทได้ให้อำนาจไว้

8. พิจารณาและอนุมัติการจัดจ้างในลักษณะของการจ้างทำของที่เกี่ยวข้องกับธุรกิจการค้าปกติ
ในวงเงินไม่เกินตามที่คณะกรรมการบริษัทได้ให้อำนาจไว้

9. พิจารณาและอนุมัติการปรับสภาพ ทำลาย ตัดบัญชี ซึ่งทรัพย์สินเสื่อมสภาพไม่สามารถ ใช้งานได้
มีมูลค่าทางบัญชีรวมไม่เกินตามที่คณะกรรมการบริษัทได้ให้อำนาจไว้

10. พิจารณาและอนุมัติงบประมาณในการส่งพนักงานไปศึกษา อบรม ดูงาน
หรือไปแสดงสินค้าของบริษัทภายในประเทศ

11. พิจารณาและอนุมัติงบประมาณในการส่งพนักงานไปศึกษา อบรม ดูงาน
หรือไปแสดงสินค้าของบริษัทที่ต่างประเทศ

12. พิจารณาเรื่องอื่นๆ
ตามความจำเป็นและสมควรในการบริหารกิจการของบริษัทหรือตามที่ได้รับมอบหมายจากคณะกรรมการบริหาร
และคณะกรรมการบริษัท

13. รับผิดชอบในการกำหนดเป้าหมาย
นโยบายในการบริหารกิจการของบริษัทที่เกี่ยวกับเรื่องทรัพยากรบุคคล ทั้งบริษัทและบริษัทในเครือ

14.
สนับสนุนและให้คำปรึกษาแก่บริษัทย่อยในการเพิ่มสมรรถภาพและศักยภาพในการแข่งขันของบริษัท

15. รับผิดชอบในการดำเนินงานของบริษัทโดยไม่ขัดต่อกฎหมาย ระเบียบ
ข้อบังคับของรัฐศีลธรรมอันดีของประชาชน และข้อบังคับของบริษัท

16. พิจารณาและอนุมัติการให้กู้ยืม และ/หรือ การเข้าค้ำประกันวงเงินสินเชื่อของบริษัทย่อย
และ/หรือ บริษัทร่วม และ/หรือ บริษัทอื่นในวงเงินไม่เกินตามที่คณะกรรมการบริษัทได้ให้อำนาจไว้

17. พิจารณาอนุมัติการกู้ยืมเงิน การจัดหาวงเงินสินเชื่อ หรือการขอสินเชื่อใดๆ
ที่เกี่ยวข้องกับการทำธุรกิจปกติของบริษัท
ในวงเงินสำหรับแต่ละรายการไม่เกินตามที่คณะกรรมการบริษัทได้ให้อำนาจไว้

18.
พิจารณาลงทุนหรือขายเงินลงทุนในหุ้นสามัญและหรือหน่วยลงทุนในหลักทรัพย์ที่อยู่ในตลาดหลักทรัพย์แห่งประเทศไทย
ในมูลค่าการลงทุนไม่เกินตามที่คณะกรรมการบริษัทได้ให้อำนาจไว้

19. พิจารณาการป้องกันความเสี่ยงจากอัตราแลกเปลี่ยนเงินตราต่างประเทศ และอัตราดอกเบี้ย

ผู้มีอำนาจควบคุม

- ไม่มี -

9.1.3 รายชื่อของคณะกรรมการชุดต่างๆ และผู้บริหาร ณ วันที่ 31 ธันวาคม 2551

+------------+---------+---------+-------+------+-------+-----------+
| รายชื่อ      |         | คณะ     | คณะ   | คณะ  | คณะ   | ผู้บริหาร    |
|            |         |         |       |      |       |           |
|            |         | กรรมการ | กร    | กรร  | กร    |           |
|            |         |         | รมการ | มการ | รมการ |           |
|            |         | บริษัท    |       |      |       |           |
|            |         |         | บริหาร | ตรว  | พิจาร  |           |
|            |         |         |       | จสอบ | ณาค่าต |           |
|            |         |         |       |      | อบแทน |           |
+------------+---------+---------+-------+------+-------+-----------+
| 1.         | เ       | ประธาน  | -     | -    | -     | -         |
| พล         | ศวตเศรนี |         |       |      |       |           |
| เอกอาชวินทร์ |         |         |       |      |       |           |
+------------+---------+---------+-------+------+-------+-----------+
| 2.         | โชติมงคล | กรรมการ | ป     | -    | -     | -         |
| นายต่อศักดิ์   |         |         | ระธาน |      |       |           |
+------------+---------+---------+-------+------+-------+-----------+
| 3. นายวุฒิชัย | ล       | กรรมการ | กร    | -    | -     | ประธา     |
|            | ีนะบรรจง |         | รมการ |      |       | นเจ้าหน้าที่บ |
|            |         |         |       |      |       | ริหารและรัก |
|            |         |         |       |      |       | ษาการผู้ช่วย |
|            |         |         |       |      |       |           |
|            |         |         |       |      |       | สายงานบัญช |
|            |         |         |       |      |       | ีและการเงิน |
+------------+---------+---------+-------+------+-------+-----------+
| 4. นายธาร  | อัสธีรวัฒน์ | กรรม    | -     | ปร   | -     | -         |
|            |         | การอิสระ |       | ะธาน |       |           |
+------------+---------+---------+-------+------+-------+-----------+
| 5.         | เลิศ     | กรรม    | -     | กรร  | -     | -         |
| ผศ.ดร.ภูษิต  | วัฒนารักษ์ | การอิสระ |       | มการ |       |           |
+------------+---------+---------+-------+------+-------+-----------+
| 6. ดร.วิจิตร | เ       | กรรม    | -     | กรร  | ป     | -         |
|            | ตชะเกษม | การอิสระ |       | มการ | ระธาน |           |
+------------+---------+---------+-------+------+-------+-----------+
| 7. นายบุญชัย | พิรุณ     | กรรมการ | กร    | -    | -     | ผู้ช่วย      |
|            |         |         | รมการ |      |       | สายงานสนับ |
|            |         |         |       |      |       | สนุนและกำก |
|            |         |         |       |      |       | ับดูแลกิจการ |
+------------+---------+---------+-------+------+-------+-----------+
| รายชื่อ      |         | คณะ     | คณะ   | คณะ  | คณะ   | ผู้บริหาร    |
|            |         |         |       |      |       |           |
|            |         | กรรมการ | กร    | กรร  | กร    |           |
|            |         |         | รมการ | มการ | รมการ |           |
|            |         | บริษัท    |       |      |       |           |
|            |         |         | บริหาร | ตรว  | พิจาร  |           |
|            |         |         |       | จสอบ | ณาค่าต |           |
|            |         |         |       |      | อบแทน |           |
+------------+---------+---------+-------+------+-------+-----------+
| 8. นายสุทิน  | เผด็จภัย  | กรรมการ | กร    | -    | -     | -         |
|            |         |         | รมการ |      |       |           |
+------------+---------+---------+-------+------+-------+-----------+
| 9. นายสมชัย | ทองศิริกุล | กรรมการ | -     | -    | -     | -         |
+------------+---------+---------+-------+------+-------+-----------+
| 10.        | ชูเช     | กรรมการ | -     | -    | -     | -         |
| นายดนุสรณ์   | ิดวัฒนศักดิ์ |         |       |      |       |           |
+------------+---------+---------+-------+------+-------+-----------+
| 11.        | โยธานันท์ | กรรมการ | -     | -    | กร    | -         |
| นายจักรธาร  |         |         |       |      | รมการ |           |
+------------+---------+---------+-------+------+-------+-----------+
| 12.        | เล      | กรรมการ | -     | -    | -     | -         |
| นายอานนท์   | ขาสถาพร |         |       |      |       |           |
+------------+---------+---------+-------+------+-------+-----------+
| 13.        | เว      | กรรมการ | -     | -    | กร    | -         |
| นายชัยโรจน์  | ทย์นฤมาณ |         |       |      | รมการ |           |
+------------+---------+---------+-------+------+-------+-----------+
| 14. นายพิพิธ | เ       | -       | -     | -    | -     | กรรมก     |
|            | ชาว์วิศิษฐ |         |       |      |       | ารผู้จัดการฝ |
|            |         |         |       |      |       | ่ายการตลาด |
+------------+---------+---------+-------+------+-------+-----------+
| 15.        | ส       | -       | -     | -    | -     | ผู้ช่วย      |
| นางโฉมชบา  | ถาพรพงษ์ |         |       |      |       | สายงานบริห |
|            |         |         |       |      |       | ารสำนักงาน |
|            |         |         |       |      |       |           |
|            |         |         |       |      |       | และเลข    |
|            |         |         |       |      |       | านุการบริษัท |
+------------+---------+---------+-------+------+-------+-----------+
| 16.        | จันทรักษา | -       | -     | -    | -     | ผู้อำ       |
| นายสมนึก    |         |         |       |      |       | นวยการฝ่าย |
|            |         |         |       |      |       |           |
|            |         |         |       |      |       | ทร        |
|            |         |         |       |      |       | ัพยากรบุคคล |
+------------+---------+---------+-------+------+-------+-----------+
| 17.        | ภัตตาตั้ง  | -       | -     | -    | -     | ผู้อำ       |
| นางสาวอุศรา |         |         |       |      |       | นวยการฝ่าย |
|            |         |         |       |      |       |           |
|            |         |         |       |      |       | บัญช       |
|            |         |         |       |      |       | ีและการเงิน |
+------------+---------+---------+-------+------+-------+-----------+
| 18.        | พรนราดล | -       | -     | -    | -     | ผู้อำ       |
| นายคมวุฒิ    |         |         |       |      |       | นวยการฝ่าย |
|            |         |         |       |      |       |           |
|            |         |         |       |      |       | ตรว       |
|            |         |         |       |      |       | จสอบภายใน |
+------------+---------+---------+-------+------+-------+-----------+

ทั้งนี้ กรรมการตรวจสอบลำดับที่ 4 และ ลำดับที่ 6
มีความรู้และประสบการณ์ในการสอบทานงบการเงินของบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย พลเอกอาชวินทร์ เศวตเศรนี หรือ นายต่อศักดิ์
โชติมงคล ลงลายมือชื่อร่วมกับ นายวุฒิชัย ลีนะบรรจง หรือ นายดนุสรณ์ ชูเชิดวัฒนศักดิ์
และประทับตราสำคัญของบริษัท

คุณสมบัติของกรรมการอิสระและกรรมการตรวจสอบ

คณะกรรมการบริษัท เห็นชอบให้กำหนดนิยามกรรมการอิสระ
ซึ่งสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังนี้

-   ถือหุ้นไม่เกินร้อยละ 1 ของทุนชำระแล้วของบริษัท บริษัทในเครือ
    บริษัทร่วมหรือบริษัทที่เกี่ยวข้อง และให้นับรวมหุ้นที่ถือของผู้ที่เกี่ยวข้องด้วย

-   ไม่มีส่วนร่วมในการบริหารงาน ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำในบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท รวมถึงที่ปรึกษาตรวจสอบบัญชี ที่ปรึกษากฎหมาย
    และที่ปรึกษาด้านอื่นๆ

-   ไม่มีผลประโยชน์หรือส่วนได้เสียไม่ว่าทางตรงหรือทางอ้อมของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท

-   ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

-   ไม่ได้เป็นกรรมการที่ได้รับการแต่งตั้งเพื่อรักษาผลประโยชน์ของกรรมการบริษัท ผู้ถือหุ้น
    รายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

-   สามารถปฏิบัติหน้าที่และให้ความเห็นอย่างเป็นอิสระ

-   สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

คณะกรรมการบริษัทได้กำหนดให้มีการประชุมปกติเป็นไตรมาสละครั้ง
และคณะกรรมการแต่ละชุดได้กำหนดตารางการประชุมตามปกติของแต่ละชุดไว้เป็นการล่วงหน้า 1 ปี
และอาจนัดหมายเพิ่มเติมเป็นการประชุมพิเศษตามความจำเป็น
คณะกรรมการแต่ละชุดมีการประชุมโดยการเข้าร่วมประชุม สรุปได้ดังนี้

ในปี 2551 - มีการประชุมผู้ถือหุ้น รวมทั้งสิ้น 1 ครั้ง - มีการประชุมคณะกรรมการบริษัท
รวมทั้งสิ้น 24 ครั้ง

- มีการประชุมคณะกรรมการตรวจสอบ รวมทั้งสิ้น 3 ครั้ง

- มีการประชุมคณะกรรมการบริหาร รวมทั้งสิ้น 3 ครั้ง

- มีการประชุมคณะกรรมการพิจารณาค่าตอบแทน รวมทั้งสิ้น 1 ครั้ง

- มีการประชุมคณะกรรมการบริหารการลงทุน รวมทั้งสิ้น 1 ครั้ง

+------------+----------+------+------+-------+------+-------+-------+
| รายชื่อ      |          | ป    | ป    | ประชุม | ป    | ประชุม | ประชุม |
|            |          | ระชุม | ระชุม |       | ระชุม |       |       |
|            |          |      |      | คณะ   |      | คณะ   | คณะ   |
|            |          | ผ    | คณะ  |       | คณะ  |       |       |
|            |          | ู้ถือหุ้น |      | กร    |      | กร    | กร    |
|            |          |      | กรร  | รมการ | กรร  | รมการ | รมการ |
|            |          |      | มการ |       | มการ |       |       |
|            |          |      | บริษัท | ตร    |      | พ     | บริหาร |
|            |          |      |      | วจสอบ | บ    | ิจารณา |       |
|            |          |      |      |       | ริหาร |       | กา    |
|            |          |      |      |       |      | ค่าต   | รลงทุน |
|            |          |      |      |       |      | อบแทน |       |
+------------+----------+------+------+-------+------+-------+-------+
| 1. นายเรวัต | บุนนาค    | -    | 9/9  | -     | -    | -     | 1/1   |
|            | ^(1/)    |      |      |       |      |       |       |
+------------+----------+------+------+-------+------+-------+-------+
| 2.         | จิตธิวงษ์   | -    | 4/6  | 1/1   | -    | -     | -     |
| นายไชยวุฒิ   | ^(2/)    |      |      |       |      |       |       |
+------------+----------+------+------+-------+------+-------+-------+
| 3. นายสุดใจ | แสงรัตน์   | 0/1  | 1    | 0/1   | -    | -     | -     |
|            | ^(3/)    |      | 0/20 |       |      |       |       |
+------------+----------+------+------+-------+------+-------+-------+
| 4.         | บุนนาค    | -    | 8/8  | 1/1   | -    | -     | -     |
| นางธัญศญา   | ^(4/)    |      |      |       |      |       |       |
+------------+----------+------+------+-------+------+-------+-------+
| 5.         | นาครทรรพ | 1/1  | 2    | -     | 1/1  | 1/1   | 1/1   |
| นายฐิติพันธ์   | ^(5/)    |      | 0/22 |       |      |       |       |
+------------+----------+------+------+-------+------+-------+-------+
| 6.         | ภัทรยรรยง | 1/1  | 1    | -     | -    | -     | 1/1   |
| นายนรินทร์   | ^(6/)    |      | 9/20 |       |      |       |       |
+------------+----------+------+------+-------+------+-------+-------+
| 7.         | ร        | -    | 6/6  | -     | -    | -     | -     |
| น          | ัตนไชยพันธ์ |      |      |       |      |       |       |
| างสาวสุชาญา | ^(7/)    |      |      |       |      |       |       |
+------------+----------+------+------+-------+------+-------+-------+
| 8. นายมงคล | รัตนวิชัย   | 1/1  | 1    | -     | -    | -     | -     |
|            | ^(8/)    |      | 4/14 |       |      |       |       |
+------------+----------+------+------+-------+------+-------+-------+
| 9.         | อุปถัมภ์    | 1/1  | 1    | -     | -    | -     | -     |
| นายวีระศักดิ์  | ^(9/)    |      | 0/11 |       |      |       |       |
+------------+----------+------+------+-------+------+-------+-------+
| รายชื่อ      |          | ป    | ป    | ประชุม | ป    | ประชุม | ประชุม |
|            |          | ระชุม | ระชุม |       | ระชุม |       |       |
|            |          |      |      | คณะ   |      | คณะ   | คณะ   |
|            |          | ผ    | คณะ  |       | คณะ  |       |       |
|            |          | ู้ถือหุ้น |      | กร    |      | กร    | กร    |
|            |          |      | กรร  | รมการ | กรร  | รมการ | รมการ |
|            |          |      | มการ |       | มการ |       |       |
|            |          |      | บริษัท | ตร    |      | พ     | บริหาร |
|            |          |      |      | วจสอบ | บ    | ิจารณา |       |
|            |          |      |      |       | ริหาร |       | กา    |
|            |          |      |      |       |      | ค่าต   | รลงทุน |
|            |          |      |      |       |      | อบแทน |       |
+------------+----------+------+------+-------+------+-------+-------+
| 10. นายวิรัช | กัญญามาลย์ | 1/1  | 1    | -     | 1/1  | 1/1   | -     |
|            | ^(10/)   |      | 0/10 |       |      |       |       |
+------------+----------+------+------+-------+------+-------+-------+
| 11.        | รัตนวิชัย   | 1/1  | 1    | -     | 1/1  | 1/1   | -     |
| นายชัยรัฐ    | ^(11/)   |      | 0/10 |       |      |       |       |
+------------+----------+------+------+-------+------+-------+-------+
| 12.        | เศวตเศรนี | -    | 4/4  | -     | -    | -     | -     |
| พล         | ^(12/)   |      |      |       |      |       |       |
| เอกอาชวินทร์ |          |      |      |       |      |       |       |
+------------+----------+------+------+-------+------+-------+-------+
| 13.        | โชติมงคล  | -    | 4/4  | -     | 2/2  | -     | -     |
| นายต่อศักดิ์   | ^(13/)   |      |      |       |      |       |       |
+------------+----------+------+------+-------+------+-------+-------+
| 14.        | ลีนะบรรจง | -    | 4/4  | -     | 2/2  | -     | -     |
| นายวุฒิชัย    | ^(14/)   |      |      |       |      |       |       |
+------------+----------+------+------+-------+------+-------+-------+
| 15. นายธาร | อัสธีรวัฒน์  | -    | 4/4  | 2/2   | -    | -     | -     |
|            | ^(15/)   |      |      |       |      |       |       |
+------------+----------+------+------+-------+------+-------+-------+
| 16.        | เล       | -    | 4/4  | 2/2   | -    | -     | -     |
| ผศ.ดร.ภูษิต  | ิศวัฒนารักษ์ |      |      |       |      |       |       |
|            | ^(16/)   |      |      |       |      |       |       |
+------------+----------+------+------+-------+------+-------+-------+
| 17.        | เตชะเกษม | -    | 4/4  | 2/2   | -    | -     | -     |
| ดร.วิจิตร    | ^(17/)   |      |      |       |      |       |       |
+------------+----------+------+------+-------+------+-------+-------+
| 18.        | พิรุณ      | -    | 4/4  | -     | 2/2  | -     | -     |
| นายบุญชัย    | ^(18/)   |      |      |       |      |       |       |
+------------+----------+------+------+-------+------+-------+-------+
| 19. นายสุทิน | เผด็จภัย   | -    | 4/4  | -     | 2/2  | -     | -     |
|            | ^(19/)   |      |      |       |      |       |       |
+------------+----------+------+------+-------+------+-------+-------+
| 20.        | ทองศิริกุล  | -    | 4/4  | -     | -    | -     | -     |
| นายสมชัย    | ^(20/)   |      |      |       |      |       |       |
+------------+----------+------+------+-------+------+-------+-------+
| 21.        | ชูเ       | -    | 4/4  | -     | -    | -     | -     |
| นายดนุสรณ์   | ชิดวัฒนศักดิ์ |      |      |       |      |       |       |
|            | ^(21/)   |      |      |       |      |       |       |
+------------+----------+------+------+-------+------+-------+-------+
| 22.        | โยธานันท์  | -    | 4/4  | -     | -    | -     | -     |
| นายจักรธาร  | ^(22/)   |      |      |       |      |       |       |
+------------+----------+------+------+-------+------+-------+-------+
| 23.        | เ        | -    | 4/4  | -     | -    | -     | -     |
| นายอานนท์   | ลขาสถาพร |      |      |       |      |       |       |
|            | ^(23/)   |      |      |       |      |       |       |
+------------+----------+------+------+-------+------+-------+-------+
| 24.        | เ        | -    | 2/4  | -     | -    | -     | -     |
| นายชัยโรจน์  | วทย์นฤมาณ |      |      |       |      |       |       |
|            | ^(24/)   |      |      |       |      |       |       |
+------------+----------+------+------+-------+------+-------+-------+

หมายเหตุ

1/ ได้ลาออกจากการเป็นกรรมการบริษัทและประธานกรรมการบริษัท เมื่อวันที่ 30 เมษายน 2551

2/ ได้ลาออกจากการเป็นกรรมการบริษัทและประธานกรรมการตรวจสอบ เมื่อวันที่ 28 เมษายน
2551

3/ ได้ลาออกจากการเป็นกรรมการบริษัทและกรรมการตรวจสอบ เมื่อวันที่ 26 สิงหาคม 2551

4/ ได้ลาออกจากการเป็นกรรมการบริษัทและกรรมการตรวจสอบ เมื่อวันที่ 30 เมษายน 2551

5/ ได้ลาออกจากการเป็นกรรมการบริษัท เมื่อวันที่ 10 พฤศจิกายน 2551

6/ ได้ลาออกจากการเป็นกรรมการบริษัท เมื่อวันที่ 26 สิงหาคม 2551

7/ ได้ลาออกจากการเป็นกรรมการบริษัท เมื่อวันที่ 13 พฤศจิกายน 2551

8/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 8/2551 เมื่อวันที่
29 เมษายน 2551
และได้รับการแต่งตั้งเป็นประธานกรรมการบริษัทจากที่ประชุมคณะกรรมการบริษัท ครั้งที่ 9/2551
เมื่อวันที่ 30 เมษายน 2551 ลาออกจากการเป็นประธานกรรมการบริษัท เมื่อวันที่ 26 สิงหาคม
2551 และลาออกจากการเป็นกรรมการบริษัท เมื่อวันที่ 10 พฤศจิกายน 2551

9/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 8/2551 เมื่อวันที่
29 เมษายน 2551
และได้รับการแต่งตั้งเป็นประธานกรรมการตรวจสอบจากที่ประชุมคณะกรรมการบริษัท ครั้งที่
12/2551 เมื่อวันที่ 15 พฤษภาคม 2551
และลาออกจากการเป็นกรรมการบริษัทและประธานกรรมการตรวจสอบ เมื่อวันที่ 22 สิงหาคม
2551

10/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 9/2551 เมื่อวันที่
30 เมษายน 2551 และลาออกจากการเป็นกรรมการบริษัท เมื่อวันที่ 22 สิงหาคม 2551

11/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 9/2551 เมื่อวันที่
30 เมษายน 2551 และลาออกจากการเป็นกรรมการบริษัท เมื่อวันที่ 22 สิงหาคม 2551

12/ ได้รับการแต่งตั้งเป็นกรรมการบริษัทและประธานกรรมการบริษัทจากที่ประชุมสามัญผู้ถือหุ้น
ประจำปี 2551 เมื่อวันที่ 26 สิงหาคม 2551

13/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 20/2551
เมื่อวันที่ 22 สิงหาคม 2551
และได้รับการแต่งตั้งเป็นประธานคณะกรรมการบริหารจากที่ประชุมคณะกรรมการบริษัท ครั้งที่
22/2551 เมื่อวันที่ 4 กันยายน 2551

14/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551 และได้รับการแต่งตั้งเป็นกรรมการบริหารจากที่ประชุมคณะกรรมการบริษัท ครั้งที่
22/2551 เมื่อวันที่ 4 กันยายน 2551

15/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551
และได้รับการแต่งตั้งเป็นประธานกรรมการตรวจสอบจากที่ประชุมคณะกรรมการบริษัท ครั้งที่
21/2551 เมื่อวันที่ 3 กันยายน 2551

16/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551 และได้รับการแต่งตั้งเป็นกรรมการตรวจสอบจากที่ประชุมคณะกรรมการบริษัท ครั้งที่
21/2551 เมื่อวันที่ 3 กันยายน 2551

17/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 20/2551
เมื่อวันที่ 22 สิงหาคม 2551
และได้รับการแต่งตั้งเป็นกรรมการตรวจสอบจากที่ประชุมคณะกรรมการบริษัท ครั้งที่ 21/2551
เมื่อวันที่ 3 กันยายน 2551

18/ ได้รับการแต่งตั้งเป็นกรรมการบริษัทจากที่ประชุมคณะกรรมการบริษัท ครั้งที่ 20/2551
เมื่อวันที่ 22 สิงหาคม 2551
และได้รับการแต่งตั้งเป็นกรรมการบริหารจากที่ประชุมคณะกรรมการบริษัท ครั้งที่ 22/2551
เมื่อวันที่ 4 กันยายน 2551

19/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551 และได้รับการแต่งตั้งเป็นกรรมการบริหารจากที่ประชุมคณะกรรมการบริษัท ครั้งที่
22/2551 เมื่อวันที่ 4 กันยายน 2551

20/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551

21/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551

22/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551

23/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551

24/ ได้รับการแต่งตั้งเป็นกรรมการบริษัทจากที่ประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551

9.1.4 ข้อมูลเกี่ยวกับประวัติกรรมการ

โปรดพิจารณาตามเอกสารแนบ 1

9.1.5 ประวัติการกระทำผิดกฎหมาย

คณะกรรมการและเจ้าหน้าที่บริหารของบริษัทไม่มีผู้ใดมีประวัติเคยถูกไล่ออก ปลดออก ให้ออก
หรือต้องคดี เนื่องจากกระทำทุจริต หรือเคยถูกฟ้องล้มละลาย หรือกระทำผิดเกี่ยวกับทรัพย์โดยทุจริต
หรือกระทำผิดตามกฎหมายว่าด้วยหลักทรัพย์และตลาดหลักทรัพย์ฯ หรือต้องโทษอาญา หรือมีข้อพิพาท
หรือการถูกฟ้องร้องและอยู่ในระหว่างการตัดสินในช่วง 10 ปีที่ผ่านมา

9.2 การสรรหากรรมการและผู้บริหาร

9.2.1 วิธีการสรรหาคัดเลือกบุคคลที่จะแต่งตั้งเป็นกรรมการ

บริษัทยังมิได้จัดตั้งคณะกรรมการสรรหา
ดังนั้นในการคัดเลือกบุคคลที่จะได้รับการแต่งตั้งเป็นกรรมการ
คณะกรรมการบริษัทจะพิจารณาจากความรู้ ความสามารถ ประสบการณ์ที่เกี่ยวข้องกับธุรกิจ
และต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงานคณะกรรมการกำกับหลักทรัพย์และตลาดหลักทรัพย์
พร้อมทั้งเสนอรายชื่อผู้ที่จะแต่งตั้งเป็นกรรมการให้ที่ประชุมผู้ถือหุ้นของบริษัทพิจารณาอนุมัติตามข้อบังคับของบริษัท
ในกรณีที่มิใช่เป็นการออกตามวาระคณะกรรมการบริษัทอาจพิจารณา
สรรหาบุคคลที่เหมาะสมเข้าเป็นกรรมการในตำแหน่งว่างลงได้ตามข้อบังคับของบริษัท

9.2.2 จำนวนกรรมการของบริษัทที่มาจากผู้ถือหุ้นรายใหญ่แต่ละกลุ่ม

- ไม่มี -

9.2.3 วิธีการเลือกตั้งกรรมการผ่านที่ประชุมผู้ถือหุ้นและสิทธิของผู้ลงทุนรายย่อย

สิทธิของผู้ลงทุนรายย่อย

ผู้ถือหุ้นสามารถเสนอรายชื่อบุคคลที่เห็นว่ามีความเหมาะสมให้ที่ประชุมผู้ถือหุ้นพิจารณาได้

วิธีการเลือกตั้ง

ตามข้อบังคับของบริษัทให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด ตาม ข้อ 1
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือพึงเลือกตั้งในครั้งนั้น ให้ประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
หากกรรมการมิได้ตกลงกันเองเป็นวิธีอื่น ให้ใช้วิธีจับฉลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

9.3 ค่าตอบแทนของกรรมการ และผู้บริหาร

9.3.1 ค่าตอบแทนที่เป็นตัวเงินในปี 2551

บริษัท อีสเทิร์นไวร์ จำกัด (มหาชน)

ก) ค่าตอบแทนกรรมการ

บริษัทได้จ่ายค่าตอบแทนที่เป็นตัวเงินในรูปเหมาจ่ายรายเดือน
สำหรับค่าตอบแทนกรรมการตามตำแหน่งเป็นรายเดือน
ซึ่งได้ผ่านการพิจารณาจากคณะกรรมการบริษัท ครั้งที่ 1/2551 เมื่อวันที่ 26 กุมภาพันธ์ 2551
และได้รับอนุมัติจากที่ประชุมสามัญผู้ถือหุ้น ประจำปี 2551 เมื่อวันที่ 26 สิงหาคม 2551
เป็นวงเงินรวม ไม่เกิน 3 ล้านบาท โดยให้คณะกรรมการบริษัทนำไปจัดสรรเอง
ซึ่งค่าตอบแทนกรรมการที่จ่ายในลักษณะจ่ายเป็นรายเดือนตามความรับผิดชอบของกรรมการบริษัท
มีอัตราดังต่อไปนี้

  ------------------------------------------- ---------------------------
  ตำแหน่ง                                      อัตราต่อเดือน (บาท)

  ประธานกรรมการบริษัท                           60,000.-

  ประธานกรรมการตรวจสอบ                        45,000.-

  กรรมการตรวจสอบ / กรรมการอิสระ                30,000.-

  กรรมการบริษัท                                 20,000.-
  ------------------------------------------- ---------------------------

ทั้งนี้ สำหรับกรรมการบริษัทท่านใด ที่มีฐานะเป็นพนักงานของบริษัทแล้ว
จะไม่ได้รับค่าตอบแทนเหมาจ่ายรายเดือนอีก แต่จะได้รับเป็นค่าเบี้ยประชุม ครั้งละ 5,000.-บาท
แทน และให้จ่ายค่าเดินทางสำหรับคณะกรรมการบริษัททุกท่าน ที่มาประชุม ครั้งละ 2,500.-บาท

ต่อมา ที่ประชุมคณะกรรมการบริหาร ครั้งที่ 2/2551 เมื่อวันที่ 15 กันยายน 2551
ได้พิจารณาปรับเปลี่ยนการจ่ายค่าตอบแทนคณะกรรมการบริษัทใหม่
เพื่อให้สอดคล้องกับการประชุมสามัญผู้ถือหุ้น ประจำปี 2551 ในวันที่ 26 สิงหาคม 2551
เนื่องจากคณะกรรมการบริษัทมีจำนวนเพิ่มขึ้นเป็น 15 คน จากเดิมมี 7 คน ดังนั้น
จึงได้ปรับเปลี่ยนการจ่ายค่าตอบแทนแก่คณะกรรมการบริษัท
เป็นค่าเบี้ยประชุมเฉพาะคณะกรรมการบริษัทและคณะกรรมการตรวจสอบที่เข้าร่วมประชุม
และอนุมัติโดยที่ประชุมคณะกรรมการบริษัท ครั้งที่ 21/2551 เมื่อวันที่ 13 พฤศจิกายน 2551
ตามอัตราดังต่อไปนี้

+--------------------------------------+-------------------------------+
| ตำแหน่ง                               | ค่าเบี้ยประชุม                    |
|                                      |                               |
|                                      | คณะกรรมการบริษัท                |
|                                      |                               |
|                                      | ต่อครั้ง (บาท)                   |
+--------------------------------------+-------------------------------+
| ประธานกรรมการบริษัท                    | 22,500.-                      |
+--------------------------------------+-------------------------------+
| กรรมการบริษัทและกรรมการอิสระ            | 12,500.-                      |
+--------------------------------------+-------------------------------+

+--------------------------------------+-------------------------------+
| ตำแหน่ง                               | ค่าเบี้ยประชุม                    |
|                                      |                               |
|                                      | คณะกรรมการตรวจสอบ             |
|                                      |                               |
|                                      | ต่อครั้ง (บาท)                   |
+--------------------------------------+-------------------------------+
| ประธานกรรมการตรวจสอบ                 | 20,000.-                      |
+--------------------------------------+-------------------------------+
| กรรมการตรวจสอบ                       | 15,000.-                      |
+--------------------------------------+-------------------------------+

ทั้งนี้ในปี 2551 บริษัทได้จ่ายค่าตอบแทนแก่กรรมการตามความเป็นจริง เป็นจำนวนเงิน
ทั้งสิ้น2,672,000.-บาท โดยมีรายละเอียดดังนี้

  ----------------------------- --------------------- --------------------
  รายชื่อ                                               ค่าตอบแทน (บาท)

  1. นายเรวัต                    บุนนาค                 260,000.-

  2. นายไชยวุฒิ                   จิตธิวงษ์                187,500.-

  3. นายสุดใจ                    แสงรัตน์                265,000.-

  4. นางธัญศญา                   บุนนาค                 137,500.-

  5. นางสาวสุชาญา                รัตนไชยพันธ์             92,500.-

  6. นายฐิติพันธ์                   นาครทรรพ              152,500.-

  7. นายนรินทร์                   ภัทรยรรยง              140,000.-

  8. นายมงคล                    รัตนวิชัย                295,000.-

  9. นายวีระศักดิ์                  อุปภัมภ์                 179,000.-

  10. นายชัยรัฐ                   รัตนวิชัย                99,000.-

  11. นายวิรัช                    กัญญามาลย์              99,000.-

  12. พลเอกอาชวินทร์              เศวตเศรนี              90,000.-

  13. นายธาร                    อัสธีรวัฒน์               90,000.-

  14. ดร.วิจิตร                   เตชะเกษม              80,000.-

  15. ผศ.ดร.ภูษิต                 เลิศวัฒนารักษ์            80,000.-

  16. นายต่อศักดิ์                  โชติมงคล               50,000.-

  17. นายบุญชัย                   พิรุณ                   50,000.-

  18. นายวุฒิชัย                   ลีนะบรรจง              50,000.-

  รายชื่อ                                               ค่าตอบแทน (บาท)

  19. นายสมชัย                   ทองศิริกุล               50,000.-

  20. นายดนุสรณ์                  ชูเชิดวัฒนศักดิ์            50,000.-

  21. นายจักรธาร                 โยธานันท์               50,000.-

  22. นายสุทิน                    เผด็จภัย                50,000.-

  23. นายอานนท์                  เลขาสถาพร             50,000.-

  24. นายชัยโรจน์                 เวทย์นฤมาณ             25,000.-

  รวมทั้งสิ้น                                             2,672,000.-
  ----------------------------- --------------------- --------------------

ข) ค่าตอบแทนผู้บริหาร

ในปี 2551 บริษัทได้จ่ายค่าตอบแทนแก่ผู้บริหาร จำนวน 12 คน ในรูปเงินเดือน และโบนัส คิดเป็น
มูลค่ารวมทั้งสิ้น 9,904,262.91 บาท

บริษัทย่อย

1. บริษัท ระยองไวร์ อินดัสตรีส์ จำกัด

ก) ค่าตอบแทนกรรมการ

บริษัท ระยองไวร์ อินดัสตรีส์ จำกัด ได้จ่ายค่าตอบแทนที่เป็นตัวเงินในรูปเหมาจ่ายรายเดือน
สำหรับค่าตอบแทนกรรมการตามตำแหน่งเป็นรายเดือน
ซึ่งได้ผ่านการพิจารณาจากคณะกรรมการบริษัท ครั้งที่ 1/2551 เมื่อวันที่ 26 มีนาคม 2551
และได้รับการอนุมัติจากที่ประชุมสามัญผู้ถือหุ้น ประจำปี 2551 เมื่อวันที่ 3 เมษายน 2551
ให้จ่ายในลักษณะเหมาจ่ายเป็นรายเดือนตามความรับผิดชอบของกรรมการบริษัท ตามอัตราดังต่อไปนี้

  ------------------------------------------- ---------------------------
  ตำแหน่ง                                      อัตราต่อเดือน (บาท)

  ประธานกรรมการบริษัท                           30,000.-

  ประธานกรรมการตรวจสอบ                        30,000.-

  กรรมการตรวจสอบ / กรรมการอิสระ                20,000.-

  กรรมการบริษัท                                 15,000.-
  ------------------------------------------- ---------------------------

ทั้งนี้ สำหรับกรรมการบริษัทท่านใด ที่มีฐานะเป็นพนักงานของบริษัทแล้ว
จะไม่ได้รับค่าตอบแทนเหมาจ่ายรายเดือนอีก แต่จะได้รับเป็นค่าเบี้ยประชุม ครั้งละ 5,000.-บาท
แทน โดยในปี 2551 บริษัท ระยองไวร์ อินดัสตรีส์ จำกัด
ได้จ่ายค่าตอบแทนแก่กรรมการตามความเป็นจริง เป็นจำนวนเงิน 832,000.-บาท
โดยมีรายละเอียดดังนี้

  ----------------------------- --------------------- --------------------
  รายชื่อ                                               ค่าตอบแทน (บาท)

  1. นายชาญชัย                   เล็กวิจิตรธาดา           25,000.-

  2. นายลิขิต                     หงส์ลดารมภ์             60,000.-

  3. นางสาวจุฑาภรณ์               สัตยาศัย                67,500.-

  4. นายไชยวุฒิ                   จิตธิวงษ์                120,000.-

  5. นางธัญศญา                   บุนนาค                 80,000.-

  6. นายสุดใจ                    แสงรัตน์                90,000.-

  7. นายพรเจริญ                  ธนานาถ                30,000.-

  8. นายฐิติพันธ์                   นาครทรรพ              15,000.-

  9. นายชัชวาลย์                  ชมภูแดง                119,500.-

  10. นายจุลพันธ์                  โนนศรีชัย               7,500.-

  11. นายณัฐพีระ                  สายเสือ                7,500.-

  12. นายวุฒิชัย                   ลีนะบรรจง              24,000.-

  13. นายต่อศักดิ์                  โชติมงคล               49,000.-

  14. นายสุทิน                    เผด็จภัย                24,000.-

  15. นายดนุสรณ์                  ชูเชิดวัฒนศักดิ์            49,000.-

  16. นายอานนท์                  เลขาสถาพร             49,000.-

  17. นายศิริพงศ์                  ว่องวุฒิพรชัย             15,000.-

  รวมทั้งสิ้น                                             832,000.-
  ----------------------------- --------------------- --------------------

ข) ค่าตอบแทนผู้บริหาร

ในปี 2551 บริษัท ระยองไวร์ อินดัสตรีส์ จำกัด ได้จ่ายค่าตอบแทนแก่ผู้บริหาร จำนวน 14 คน
ในรูป เงินเดือน โบนัส เงินพิเศษ และค่าเช่าบ้าน คิดเป็นมูลค่ารวมทั้งสิ้น 7,022,266.93 บาท

2. บริษัท เอื้อวิทยา จำกัด (มหาชน)

ก) ค่าตอบแทนกรรมการ

บริษัท เอื้อวิทยา จำกัด (มหาชน) ได้จ่ายค่าตอบแทนที่เป็นตัวเงินในรูปเหมาจ่ายรายเดือน
สำหรับค่าตอบแทนกรรมการตามตำแหน่งเป็นรายเดือน
ซึ่งได้ผ่านการพิจารณาจากคณะกรรมการบริษัท ครั้งที่ 1/2551 เมื่อวันที่ 25 กุมภาพันธ์ 2551
และได้รับการอนุมัติจากที่ประชุมสามัญผู้ถือหุ้น ประจำปี 2551 เมื่อวันที่ 19 มีนาคม 2551
ให้จ่ายในลักษณะเหมาจ่ายเป็นรายเดือนตามความรับผิดชอบของกรรมการบริษัท ตามอัตราดังต่อไปนี้

  ------------------------------------------- ---------------------------
  ตำแหน่ง                                      อัตราต่อเดือน (บาท)

  ประธานกรรมการบริษัท                           35,000.-

  ประธานกรรมการตรวจสอบ                        35,000.-

  กรรมการตรวจสอบ / กรรมการอิสระ                30,000.-

  กรรมการบริษัท                                 20,000.-
  ------------------------------------------- ---------------------------

ทั้งนี้ สำหรับกรรมการบริษัทท่านใด ที่มีฐานะเป็นพนักงานของบริษัทแล้ว
จะไม่ได้รับค่าตอบแทนเหมาจ่ายรายเดือนอีก แต่จะได้รับเป็นค่าเบี้ยประชุม ครั้งละ 5,000.-บาท
แทน และให้จ่ายค่าเดินทางสำหรับคณะกรรมการบริษัททุกท่าน ที่มาประชุม ครั้งละ 2,500.-บาท
โดยในปี 2551 บริษัท เอื้อวิทยา จำกัด (มหาชน)
ได้จ่ายค่าตอบแทนแก่กรรมการตามความเป็นจริง เป็นจำนวนเงิน 2,111,950.34.-บาท
โดยมีรายละเอียดดังนี้

+-------------------------+---------------------+---------------------+
| รายชื่อ                   |                     | ค่าตอบแทน            |
|                         |                     |                     |
|                         |                     | (บาท)               |
+-------------------------+---------------------+---------------------+
| 1. ดร.โอฬาร             | รัตนปราการ           | 47,500.00           |
+-------------------------+---------------------+---------------------+
| 2. นายชาญชัย             | เล็กวิจิตรธาดา         | 175,081.00          |
+-------------------------+---------------------+---------------------+
| 3. นายลิขิต               | หงส์ลดารมภ์           | 90,322.58           |
+-------------------------+---------------------+---------------------+
| 4. ดร.ธรรมนูญ            | อานันโทไทย           | 138,145.00          |
+-------------------------+---------------------+---------------------+
| 5. ดร.ประยูร             | อัครบวร              | 149,273.77          |
+-------------------------+---------------------+---------------------+
| 6. นายสมพล              | ตรีภพนารถ            | 136,048.00          |
+-------------------------+---------------------+---------------------+
| 7. นายวัชรินทร์            | ดวงดารา             | 77,419.35           |
+-------------------------+---------------------+---------------------+
| 8. นายพรเจริญ            | ธนานาถ              | 15,000.00           |
+-------------------------+---------------------+---------------------+
| 9. ม.ร.ว.จิราคม          | กิติยากร              | 271,451.00          |
+-------------------------+---------------------+---------------------+
| 10. นายสุรศักดิ์            | กิจกมลวัฒน์            | 60,725.65           |
+-------------------------+---------------------+---------------------+
| 11. นายวีรศักดิ์            | อุปถัมภ์               | 97,069.67           |
+-------------------------+---------------------+---------------------+
| 12. นายชัยรัฐ             | รัตนวิชัย              | 100,236.33          |
+-------------------------+---------------------+---------------------+
| 13. นายมงคล             | รัตนวิชัย              | 90,097.00           |
+-------------------------+---------------------+---------------------+
| 14. นายวิศิษฐ์             | คงลิขิต               | 90,801.33           |
+-------------------------+---------------------+---------------------+
| 15. พ.ต.อ.โกวิท          | ภิรมย์วงศ์             | 161,613.00          |
+-------------------------+---------------------+---------------------+
| 16. นายสมชัย             | ทองศิริกุล             | 77,666.67           |
+-------------------------+---------------------+---------------------+
| 17. นายวุฒิชัย             | ลีนะบรรจง            | 84,000.00           |
+-------------------------+---------------------+---------------------+
| 18. นายต่อศักดิ์            | โชติมงคล             | 87,833.33           |
+-------------------------+---------------------+---------------------+
| 19. นายบุญชัย             | พิรุณ                 | 80,833.33           |
+-------------------------+---------------------+---------------------+
| 20. นายพิพิธ              | เชาว์วิศิษฐ            | 80,833.33           |
+-------------------------+---------------------+---------------------+
| รวมทั้งสิ้น                 |                     | 2,111,950.34        |
+-------------------------+---------------------+---------------------+

ข) ค่าตอบแทนผู้บริหาร

ในปี 2551 บริษัท เอื้อวิทยา จำกัด (มหาชน) ได้จ่ายค่าตอบแทนแก่ผู้บริหาร จำนวน 10 คน
ในรูป เงินเดือน โบนัส ค่าลงนามแบบ และค่านายหน้า คิดเป็นมูลค่ารวมทั้งสิ้น 8,122,620.00
บาท

3. บริษัท เอ็นเนซอล จำกัด

ก) ค่าตอบแทนกรรมการ

บริษัท เอ็นเนซอล จำกัด ได้จ่ายค่าตอบแทนที่เป็นตัวเงินในรูปเหมาจ่ายรายเดือน
สำหรับค่าตอบแทนกรรมการตามตำแหน่งเป็นรายเดือน
ซึ่งได้ผ่านการพิจารณาจากคณะกรรมการบริษัท ครั้งที่ 2/2551 เมื่อวันที่ 18 มีนาคม 2551
และได้รับการอนุมัติจากที่ประชุมสามัญผู้ถือหุ้น ประจำปี 2551 เมื่อวันที่ 3 เมษายน 2551
ให้จ่ายในลักษณะเหมาจ่ายเป็นรายเดือนตามความรับผิดชอบของกรรมการบริษัท ตามอัตราดังต่อไปนี้

  ------------------------------------------- ---------------------------
  ตำแหน่ง                                      อัตราต่อเดือน (บาท)

  ประธานกรรมการบริษัท                           30,000.-

  กรรมการบริษัท                                 15,000.-
  ------------------------------------------- ---------------------------

ทั้งนี้ สำหรับกรรมการบริษัทท่านใด ที่มีฐานะเป็นพนักงานของบริษัทแล้ว
จะไม่ได้รับค่าตอบแทนเหมาจ่ายรายเดือนอีก แต่จะได้รับเป็นค่าเบี้ยประชุม ครั้งละ 5,000.-บาท
แทน ในกรณีที่บริษัทมีการประชุมคณะกรรมการบริษัทเกิน 2 ครั้งในแต่ละเดือน
ให้จ่ายค่าเบี้ยประชุมได้เพียง 2 ครั้ง เท่านั้น
และให้จ่ายค่าเดินทางสำหรับคณะกรรมการบริษัททุกท่าน ที่มาประชุม ครั้งละ 2,500.-บาท
โดยในปี 2551 บริษัท เอ็นเนซอล จำกัด ได้จ่ายค่าตอบแทนแก่กรรมการตามความเป็นจริง
เป็นจำนวนเงิน 667,500.-บาท โดยมีรายละเอียดดังนี้

+-------------------------+---------------------+---------------------+
| รายชื่อ                   |                     | ค่าตอบแทน            |
|                         |                     |                     |
|                         |                     | (บาท)               |
+-------------------------+---------------------+---------------------+
| 1. ดร.นพ                | สัตยาศัย              | 150,645.-           |
+-------------------------+---------------------+---------------------+
| 2. นายสนทยา             | น้อยเจริญ             | 148,500.-           |
+-------------------------+---------------------+---------------------+
| 3. นายศุภชาติ             | เจนการกิจ            | 83,855.-            |
+-------------------------+---------------------+---------------------+
| 4. นายณัฐชัย              | อร่ามรัศมีวาณิชย์        | 112,500.-           |
+-------------------------+---------------------+---------------------+
| 5. นายต่อศักดิ์             | โชติมงคล             | 59,000.-            |
+-------------------------+---------------------+---------------------+
| 6. นายวุฒิชัย              | ลีนะบรรจง            | 25,000.-            |
+-------------------------+---------------------+---------------------+
| 7. นายวิชัย               | งามพรวิพุธ            | 29,000.-            |
+-------------------------+---------------------+---------------------+
| 8. นายบุญชัย              | พิรุณ                 | 59,000.-            |
+-------------------------+---------------------+---------------------+
| รวมทั้งสิ้น                 |                     | 667,500.-           |
+-------------------------+---------------------+---------------------+

ข) ค่าตอบแทนผู้บริหาร

ในปี 2551 บริษัท เอ็นเนซอล จำกัด ได้จ่ายค่าตอบแทนแก่ผู้บริหาร จำนวน 4 คน ในรูปเงินเดือน
และโบนัส คิดเป็นมูลค่ารวมทั้งสิ้น 1,951,711.67 บาท

2.  ค่าตอบแทนอื่นๆ

บริษัทไม่มีนโนบายให้ค่าตอบแทนอื่นนอกเหนือไปจากค่าตอบแทนในฐานะกรรมการหรือพนักงานซึ่งได้รับจากบริษัทตามปกติ
ไม่มีการให้หุ้น หุ้นกู้ หรือหลักทรัพย์อื่นใดแก่ผู้บริหารของบริษัท

4.  การกำกับดูแลกิจการ

คณะกรรมการบริษัทได้ให้ความสำคัญต่อการสร้างระบบการกำกับดูแลกิจการที่ดี
เพื่อให้การดำเนินธุรกิจของบริษัทเป็นไปอย่างมีประสิทธิภาพ มั่นคงและเจริญเติบโตอย่างยั่งยืน
ตลอดจนเพิ่มมูลค่าทางเศรษฐกิจและความมั่งคั่งแก่ผู้ถือหุ้นและคำนึงถึงผู้มีส่วนได้เสีย
โดยมีนโยบายในการบริหารงานบนพื้นฐานความซื่อสัตย์ สุจริต มีจริยธรรม โปร่งใส
และเป็นธรรมต่อผู้มีส่วนเกี่ยวข้องทุกฝ่าย
ตามหลักการกำกับดูแลกิจการที่ดีของตลาดหลักทรัพย์แห่งประเทศไทย โดยแบ่งออกเป็น 5 หมวด
ดังนี้

1. สิทธิของผู้ถือหุ้น (Rights of Shareholders)

2. การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

3. การคำนึงถึงบทบาทของผู้มีส่วนได้เสีย (Roles of Stakeholders)

4. การเปิดเผยข้อมูลและความโปร่งใส (Disclosure and Transparency)

5. ความรับผิดชอบของคณะกรรมการ (Board Responsibilities)

หมวดที่ 1 สิทธิของผู้ถือหุ้น (Rights of Shareholders)

บริษัทให้ความเคารพต่อสิทธิขั้นพื้นฐานของผู้ถือหุ้นที่กำหนดไว้ตามกฎหมาย ข้อบังคับ
และจริยธรรมธุรกิจของบริษัท ด้วยการปฏิบัติต่อผู้ถือหุ้นอย่างเท่าเทียมกัน
คำนึงถึงผลประโยชน์ของผู้มีส่วนได้เสียทุกกลุ่มอย่างเป็นธรรม
โดยไม่คำนึงถึงผลประโยชน์เฉพาะผู้มีส่วนได้เสียเพียงกลุ่มใดกลุ่มหนึ่ง
ซึ่งผู้ถือหุ้นสามารถรับทราบผลการดำเนินงาน นโยบายการบริหารงาน
หรือการเข้าทำรายการที่เกี่ยวโยงกัน อย่างถูกต้อง ครบถ้วน
ตามความเป็นจริงผ่านช่องทางเว็บไซต์ของบริษัท www.ewc.co.th ทั้งภาษาไทยและภาษาอังกฤษ
หรือเว็บไซต์ของตลาดหลักทรัพย์แห่งประเทศไทย www.set.or.th
ผู้ถือหุ้นสามารถมั่นใจได้ว่าสิทธิดังกล่าวได้รับการคุ้มครองและปฏิบัติด้วยดีเสมอ ดังนี้

1. สิทธิในการเข้าร่วมประชุมสามัญผู้ถือหุ้นซึ่งปกติจัดให้มีปีละ 1 ครั้ง ในวัน เวลา
และสถานที่ที่เหมาะสม
โดยบริษัทได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
ครบถ้วน ที่แสดงรายละเอียดความเป็นมาและความเห็นของคณะกรรมการในทุกวาระ
และมีรายละเอียดในเรื่องดังนี้

-   ข้อมูลของบุคคลที่ได้รับการเสนอชื่อให้เข้าดำรงตำแหน่งกรรมการแทนกรรมการที่ครบกำหนดออกจากตำแหน่งตามวาระ

-   ข้อมูลของบุคคลที่เสนอชื่อให้เข้าดำรงตำแหน่งกรรมการ

-   ข้อบังคับของบริษัทเฉพาะที่เกี่ยวกับการประชุมผู้ถือหุ้น

-   เอกสารและหลักฐานที่ผู้เข้าร่วมประชุมต้องแสดงก่อนเข้าร่วมประชุม
    วิธีการมอบฉันทะการลงทะเบียน และการออกเสียงลงคะแนนในการประชุมผู้ถือหุ้น

-   แผนที่สถานที่จัดการประชุมสามัญผู้ถือหุ้น

-   หนังสือมอบฉันทะ แบบ ข. (แบบที่กำหนดรายการต่างๆ
    ที่จะมอบฉันทะที่ละเอียดชัดเจนตายตัว) ทั้งนี้
    บริษัทได้จัดทำหนังสือมอบฉันทะตามแบบประกาศของกระทรวงพาณิชย์ซึ่งมี 3 แบบ คือ แบบ ก.
    แบบ ข. และ แบบ ค. โดยให้สิทธิแก่ผู้ถือหุ้นในการเลือกหนังสือมอบฉันทะแบบใดแบบหนึ่งก็ได้
    โดยสามารถ Download หนังสือมอบฉันทะจากทางเว็บไซต์ของบริษัท

ทั้งนี้ เพื่อให้ผู้ถือหุ้นใช้ประกอบการพิจารณาตัดสินใจลงคะแนนในวาระต่างๆ
เป็นการล่วงหน้าไม่น้อยกว่า 7 วัน หรือไม่น้อยกว่า 14 วัน นอกจากนี้
บริษัทได้ลงประกาศโฆษณาในหนังสือพิมพ์เป็นเวลาติดต่อกัน 3 วัน ก่อนวันประชุมไม่น้อยกว่า 3 วัน
ด้านการลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
1 ชั่วโมง พร้อมทั้งมีการเลี้ยงรับรองแก่ผู้ถ้อหุ้นที่มาร่วมประชุมอย่างเหมาะสม

2. บริษัทได้เพิ่มช่องทางการเผยแพร่หนังสือนัดประชุมผู้ถือหุ้น
และเอกสารประกอบการประชุมผ่านทาง เว็บไซต์ของบริษัท www.ewc.co.th
ทั้งภาษาไทยและภาษาอังกฤษ เป็นการล่วงหน้าก่อนวันประชุม 30 วัน
เพื่อให้ผู้ถือหุ้นมีเวลาพิจารณาวาระที่สำคัญต่างๆ มากยิ่งขึ้น

3. บริษัทมอบให้บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือนัดประชุมผู้ถือหุ้นให้แก่ผู้ถือหุ้นล่วงหน้าก่อนวันประชุม
14 วัน

4. บริษัทให้สิทธิแก่ผู้ถือหุ้นที่เข้ามาร่วมประชุมผู้ถือหุ้นในภายหลังที่ได้เริ่มการประชุมแล้ว
โดยมีสิทธิออกเสียงลงคะแนนในวาระที่อยู่ระหว่างการพิจารณาและยังไม่ได้ลงมติ
พร้อมนับเป็นองค์ประชุมตั้งแต่วาระที่เข้าร่วมประชุมและออกเสียงเป็นต้นไป

5. ในการประชุมผู้ถือหุ้น ก่อนเริ่มการประชุมตามวาระ
ประธานกรรมการบริษัทจะกล่าวแนะนำคณะกรรมการทุกท่าน
และผู้สอบบัญชีของบริษัทที่เข้าร่วมประชุมด้วยต่อผู้ถือหุ้น
พร้อมทั้งชี้แจงให้ผู้ถือหุ้นทราบถึงวิธีการในการลงคะแนนเสียงและสิทธิของผู้ถือหุ้น
โดยประธานที่ประชุมทำหน้าที่ควบคุมการประชุมให้เป็นไปตามลำดับวาระที่แจ้งในหนังสือนัดประชุมผู้ถือหุ้น
จัดสรรเวลาให้เหมาะสมเพียงพอสำหรับการนำเสนอประเด็นต่างๆ ของแต่ละวาระ
รวมทั้งเปิดโอกาสให้ผู้ถือหุ้นแสดงความคิดเห็น ซักถามเรื่องต่างๆ
เกี่ยวกับการดำเนินธุรกิจของบริษัทและบริษัทย่อย โดยกรรมการผู้จัดการ
และผู้บริหารระดับสูงจะเป็นผู้ตอบข้อซักถามแก่ผู้ถือหุ้นอย่างชัดเจนตรงประเด็น
พร้อมทั้งมีการบันทึกการประชุมอย่างถูกต้องครบถ้วน
และสรุปการลงมติและนับคะแนนเสียงด้วยความโปร่งใสและเป็นธรรม

6. บริษัทได้เปิดเผยรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนพักการโอนหุ้นก่อนการประชุมสามัญผู้ถือหุ้นประจำปี
ให้ผู้ถือหุ้นทราบผ่านทางเว็บไซต์ของบริษัท www.ewc.co.th ทั้งภาษาไทยและภาษาอังกฤษ

7. บริษัทได้ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด ซึ่ง
คณะกรรมการบริษัทจัดให้มีการประชุมสามัญประจำปีภายใน 120 วัน
นับแต่วันสิ้นสุดรอบปีบัญชีของบริษัท
โดยถือเป็นหน้าที่ที่จะต้องเข้าร่วมประชุมทุกครั้งหากไม่ติดภารกิจสำคัญ ทั้งนี้ ในปี 2551
บริษัทจัดให้มีการประชุมสามัญผู้ถือหุ้น ประจำปี 2551 เมื่อวันที่ 3 เมษายน 2551
แต่ปรากฎว่ามีผู้เข้าร่วมประชุมไม่ครบองค์ประชุมตามที่กำหนดไว้ในข้อบังคับของบริษัท ดังนั้น บริษัท
จึงได้จัดประชุมสามัญผู้ถือหุ้น ประจำปี 2551 ใหม่ เมื่อวันที่ 6 พฤษภาคม 2551
มีกรรมการเข้าร่วมประชุมทั้งสิ้น 6 คน จากจำนวนกรรมการ 7 คน
สำหรับกรรมการที่ไม่ได้เข้าร่วมประชุมอีก 1 คน
เนื่องจากติดภาระกิจจำเป็นจึงไม่สามารถเข้าร่วมประชุมผู้ถือหุ้นได้ ทั้งนี้ ประธานกรรมการบริษัท
กรรมการผู้จัดการใหญ่ ผู้สอบบัญชี และผู้บริหารระดับสูงทุกท่านเข้าร่วมประชุมด้วย

8. ในการประชุมสามัญผู้ถือหุ้น ประจำปี 2551
วาระเลือกตั้งกรรมการแทนกรรมการที่ออกตามวาระ
บริษัทได้เปิดโอกาสให้ผู้ถือหุ้นลงคะแนนเสียงเลือกตั้งกรรมการใหม่เป็นรายบุคคล
ทั้งนี้เพื่อเปิดโอกาสให้ผู้ถือหุ้นมีสิทธิเลือกรรมการที่ต้องการได้อย่างแท้จริง

9. บริษัทได้ดำเนินการจัดทำรายงานการประชุมผู้ถือหุ้น ภายหลังที่ประชุมผู้ถือหุ้นสิ้นสุดลง
อย่างละเอียด ครบถ้วน ตามข้อเท็จจริงที่ปรากฎในการประชุมผู้ถือหุ้น
และจัดส่งให้แก่ตลาดหลักทรัพย์แห่งประเทศไทย และกระทรวงพาณิชย์ ภายใน 14
วันหลังการประชุม พร้อมทั้งเผยแพร่ผ่านทางเว็บไซต์ของบริษัท www.ewc.co.th
ทั้งภาษาไทยและภาษาอังกฤษ

หมวดที่ 2 การปฏิบัติต่อผู้ถือหุ้นอย่างเท่าเทียมกัน (Equitable Treatment of
Shareholders)

บริษัทดำเนินธุรกิจโดยยึดหลักคุณธรรม จริยธรรม รับผิดชอบต่อสังคมและผู้ที่เกี่ยวข้องกับทุกฝ่าย
คณะกรรมการปฏิบัติหน้าที่โดยคำนึงถึงผลประโยชน์ที่ดีที่สุดสำหรับผู้ถือหุ้นอย่างเท่าเทียมกัน
ให้ความสำคัญและเคารพต่อสิทธิแห่งความเป็นเจ้าของของผู้ถือหุ้น
โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง
ผู้ถือหุ้นจึงสามารถมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ
อีกทั้งบริษัทยังมีแนวทางในการรักษาไว้ซึ่งสิทธิดังกล่าว ดังนี้

1. บริษัทเปิดเผยข้อมูลให้ผู้ถือหุ้นทราบอย่างเพียงพอ ทันเวลา และทั่วถึง
เกี่ยวกับผลการดำเนินงาน นโยบายการบริหารงาน ข้อมูลการทำรายการที่เกี่ยวโยงกันอย่างถูกต้อง
ครบถ้วน รวมถึงการเผยแพร่ข้อมูลที่จำเป็นต่อการตัดสินใจของผู้ถือหุ้น
ผ่านช่องทางเว็บไซต์ของตลาดหลักทรัพย์แห่งประเทศไทย www.set.or.th และเว็บไซต์บริษัท
www.ewc.co.th ทั้งภาษาไทยและภาษาอังกฤษ

2. บริษัทจัดการประชุมผู้ถือหุ้นให้เป็นไปตามลำดับวาระที่แจ้งไว้ในหนังสือนัดประชุมผู้ถือหุ้น
โดยบริษัทจะไม่เพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้า
หากจะมีการเพิ่มวาระเพื่อพิจารณาเรื่องอื่นนอกเหนือจากที่กำหนดไว้ในหนังสือนัดประชุมผู้ถือหุ้นจะต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า
1 ใน 3 ของผู้ถือหุ้นที่มาประชุมและมีสิทธิออกเสียง ทั้งนี้ ในปี 2551 ในการประชุมสามัญผู้ถือหุ้น
ประจำปี 2551 เมื่อวันที่ 6 พฤษภาคม 2551
ไม่มีการเพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

3. หากผู้ถือหุ้นไม่สามารถเข้าร่วมประชุมได้
บริษัทได้จัดส่งให้มีหนังสือมอบฉันทะตามแบบของกระทรวงพาณิชย์ไปพร้อมหนังสือนัดประชุมผู้ถือหุ้น
เพื่อให้ผู้ถือหุ้นที่จะประสงค์จะมอบฉันทะให้ผู้อื่นมาประชุมแทนได้เลือกที่จะมอบฉันทะให้บุคคลใดบุคคลหนึ่งแทน
หรือประธานกรรมการตรวจสอบ หรือกรรมการอิสระท่านใดท่านหนึ่งเข้าร่วมประชุมแทน
เพื่อเป็นการรักษาสิทธิของตนได้ ทั้งนี้ ในปี 2551 ในการประชุมสามัญผู้ถือหุ้น ประจำปี 2551
เมื่อวันที่ 6 พฤษภาคม 2551
ผู้ถือหุ้นส่วนใหญ่จะมาประชุมด้วยตนเองและมอบฉันทะให้บุคคลอื่นมาประชุมแทน
จึงมิได้มอบฉันทะให้กับประธานกรรมการตรวจสอบ หรือกรรมการอิสระ

4.
บริษัทมีการดูแลเรื่องการใช้ข้อมูลภายในโดยมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
และบริษัทย่อย ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
และพนักงานที่อยู่ในหน่วยงานที่ทราบข้อมูลภายในจะต้องระงับการซื้อขายหลักทรัพย์ของบริษัทในช่วง
1 เดือนก่อนการเปิดเผยงบการเงินต่อสาธารณชน และกรณีที่กรรมการและผู้บริหารคนใดทำการซื้อ
ขาย โอน
หรือรับโอนหลักทรัพย์ของบริษัทจะต้องแจ้งให้สำนักงานคณะกรรมการกำกับหลักทรัพย์และตลาดหลักทรัพย์ทราบทุกครั้งภายใน
3 วันทำการนับจากวันที่มีการเปลี่ยนแปลง พร้อมส่งสำเนาให้แก่เลขานุการคณะกรรมการบริษัท
เพื่อรายงานให้ที่ประชุมคณะกรรมการบริษัททราบทุกครั้ง

5. บริษัทมีแนวทางปฏิบัติที่ชัดเจนในการดูแล
และขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
โดยมีคณะกรรมการตรวจสอบซึ่งมีหน้าที่ตามกฎบัตรคณะกรรมการตรวจสอบ
เป็นผู้สอบทานการปฏิบัติตามกฎระเบียบ และข้อบังคับต่างๆ ให้เป็นไปตามกฎหมาย
ตามหลักเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
ซึ่งหากที่ประชุมมีมติทำรายการที่อาจมีความขัดแย้งทางผลประโยชน์หรือเข้าทำรายการที่เกี่ยวโยงกัน
บริษัทจะทำการเปิดเผยมูลค่ารายการ ชื่อคู่สัญญาและบุคคลที่เกี่ยวโยงกัน เหตุผลความจำเป็น
และรายละเอียดอื่นๆ ที่เกี่ยวข้องในการเข้าทำรายการดังกล่าว
อย่างถูกต้องครบถ้วนทั้งภาษาไทยและภาษาอังกฤษผ่านช่องทางเว็บไซต์ของตลาดหลักทรัพย์แห่งประเทศไทย
www.set.or.th และเว็บไซต์บริษัท www.ewc.co.th

หมวดที่ 3 การคำนึงถึงบทบาทของผู้มีส่วนได้เสีย (Roles of Stakeholders)

บริษัทให้ความสำคัญต่อการคำนึงถึงประโยชน์ของผู้มีส่วนได้เสียกลุ่มต่างๆ
โดยดำเนินธุรกิจด้วยความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
มุ่งมั่นในการพัฒนากิจการของบริษัทให้เจริญก้าวหน้า มั่นคงอย่างยั่งยืน
สามารถสร้างผลตอบแทนแก่ผู้ถือหุ้นอย่างเหมาะสม
ปกป้องผลประโยชน์และดูแลทรัพย์สินของบริษัทเสมือนวิญญูชนพึงรักษาทรัพย์สินของตน
จึงมั่นใจว่าได้ดูแลสิทธิของผู้มีส่วนได้เสียกลุ่มต่างๆ ด้วยการปฏิบัติที่ดีอย่างเท่าเทียมกัน ดังนี้

-   ผู้ถือหุ้น

บริษัทเคารพต่อสิทธิขั้นพื้นฐานของผู้ถือหุ้นตามที่กำหนดไว้โดยกฎหมาย ข้อบังคับของบริษัท
โดยปฏิบัติต่อผู้ถือหุ้นทุกรายอย่างเท่าเทียมกัน
บริษัทมีกลไกที่ทำให้ผู้ถือหุ้นมีความเชื่อมั่นว่าจะได้รับข้อมูลที่ถูกต้องและผลตอบแทนที่เหมาะสม
การรับผลตอบแทนอย่างเป็นธรรมตามนโยบายการจ่ายเงินปันผลของบริษัท
มีการควบคุมการทำรายการระหว่างกัน มีมาตรการป้องการการขัดแย้งทางผลประโยชน์
ป้องกันการใช้ข้อมูลภายในเกี่ยวกับข่าวสารที่เป็นความลับ และห้ามกรรมการ ผู้บริหาร
ที่รับทราบข้อมูลภายใน ไม่ให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ของบริษัท โดยเฉพาะในช่วง 1
เดือนก่อนเผยแพร่งบการเงินแก่สาธารณชน

-   ลูกค้า

บริษัทมุ่งเน้นการสร้างความพึงพอใจและตอบสนองความต้องการของลูกค้าทั้งคุณภาพและราคาที่เหมาะสม
รวมถึงความประทับใจในสินค้าและบริการ มุ่งมั่นในการสร้างมูลค่าเพิ่มให้แก่สินค้าและบริการ

-   คู่ค้า

บริษัทปฏิบัติตามข้อตกลงและเงื่อนไขการค้าตามกรอบกติกาการแข่งขันที่สุจริตและเป็นธรรมรักษาคำมั่นที่ให้ไว้กับคู่ค้าอย่างเคร่งครัด
โดยคู่ค้าจะได้รับการชำระเงิน/รับสินค้าตามข้อตกลงตรงตามกำหนดเวลาและได้รับการปฏิบัติอย่างเท่าเทียมกันทุกราย
รวมทั้งการเสริมสร้างสัมพันธภาพและความเข้าใจที่ดีต่อกัน รวมถึงการไม่เรียกรับ
หรือยินยอมที่จะรับทรัพย์สิน หรือประโยชน์อื่นใดที่อยู่นอกเหนือข้อตกลงทางการค้า

-   คู่แข่งทางการค้า

บริษัทดำเนินธุรกิจโดยปฏิบัติตามกรอบกติกาของการแข่งขันทางการค้าโดยสุจริตและเป็นธรรมภายใต้กรอบของกฎหมายอย่างเคร่งครัดไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล
ซึ่งตลอดระยะเวลาที่ผ่านมา บริษัทไม่เคยมีข้อพิพาทใดๆ ในเรื่องที่เกี่ยวกับคู่แข่งทางการค้า

-   เจ้าหนี้

บริษัทปฏิบัติตามข้อตกลงเงื่อนไขทางการค้าที่มีต่อเจ้าหนี้โดยเคร่งครัด

-   พนักงาน

บริษัทให้ความสำคัญต่อการพัฒนาศักยภาพและความสามารถของพนักงานทุกระดับ
สร้างเสริมให้มีความรู้ ความสามารถในหน้าที่ และพัฒนาพนักงานที่มีศักยภาพให้สู่ภาวะผู้นำ
รวมถึงการให้พนักงานมีส่วนร่วมในการกำหนดทิศทางการดำเนินงานให้มีทัศนคติเดียวกัน
เสริมสร้างวัฒนธรรมและบรรยากาศที่ดีในการทำงาน
ปรับปรุงสภาพแวดล้อมให้มีความปลอดภัยต่อชีวิต สุขภาพ ทรัพย์สินของพนักงาน และสวัสดิการต่างๆ
เช่น การตรวจสุขภาพประจำปี กองทุนสำรองเลี้ยงชีพ เป็นต้น
พร้อมกับดูแลผลตอบแทนอย่างเป็นธรรม เหมาะสมกับผลการปฏบัติงานของพนักงานแต่ละคน
และผลสำเร็จทางธุรกิจของบริษัท

-   สังคมและสิ่งแวดล้อม

บริษัทดำเนินธุรกิจโดยคำนึงถึงผลกระทบต่อทรัพยากรและสิ่งแวดล้อมให้ความสำคัญต่อการอนุรักษ์พลังงาน
กิจกรรมที่มีส่วนสนับสนุนสังคมให้มีคุณภาพชีวิตที่ดีขึ้น
พร้อมทั้งรักษาและอนุรักษ์สิ่งแวดล้อมให้คงอยู่อย่างยั่งยืน
โดยถือเป็นนโยบายสำคัญส่วนหนึ่งควบคู่กับการดำเนินธุรกิจของบริษัท

หมวดที่ 4 การเปิดเผยข้อมูลและความโปร่งใส (Disclosure and Transparency)

บริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้ที่เกี่ยวข้องได้รับทราบอย่างรวดเร็วและเท่าเทียมกัน
โดยผ่านช่องทางเว็บไซต์ของตลาดหลักทรัพย์แห่งประเทศไทย www.set.or.th และเว็บไซต์บริษัท
www.ewc.co.th ทั้งภาษาไทยและภาษาอังกฤษ
และบริษัทได้กำหนดบุคคลที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องต้องการ
โดยสามารถติดต่อได้ที่

คุณโฉมชบา สถาพรพงษ์ ผู้ช่วยสายงานบริหารสำนักงานและเลขานุการบริษัท

โทรศัพท์ (02) 682-6345 ต่อ 509

โทรสาร (02) 682-6344

E-mail chomchaba@ewc.co.th

คุณภูริชา บุรณศิริ เจ้าหน้าที่นักลงทุนสัมพันธ์

โทรศัพท์ (02) 682-6345 ต่อ 507

โทรสาร (02) 682-6344

E-mail pureecha@ewc.co.th

บริษัทได้ส่งเสริมให้เจ้าหน้าที่บริษัทเข้าร่วมอบรมหลักสูตร “นักลงทุนสัมพันธ์” Investor
Relations Training Program
เพื่อให้เกิดความเข้าใจและสร้างสัมพันธ์อันดียิ่งขึ้นกับผู้ถือหุ้นและนักลงทุนทั่วไป โดยในปี 2551
ผู้ถือหุ้นรายย่อยและนักลงทุนทั่วไป ได้มีการติดต่อสื่อสารกับเจ้าหน้าที่ของบริษัท
ซึ่งบริษัทมีความเห็นว่าเป็นการสร้างความสัมพันธ์อันดีระหว่างกัน
และเชื่อว่าปัจจุบันผู้ถือหุ้นรายย่อยและนักลงทุนทั่วไปต่างให้ความสำคัญกับข้อมูลการลงทุนเป็นอย่างมาก
ทั้งนี้ เจ้าหน้าที่บริษัทจะตั้งมั่นอยู่บนพื้นฐานของการเปิดเผยข้อมูลที่เท่าเทียมกัน

บริษัทได้ตระหนักและมีความรับผิดชอบต่อความเชื่อถือได้และถูกต้องของข้อมูลทางเงิน โดย
คณะกรรมการบริษัทได้จัดทำรายงานทางการเงินที่มีข้อมูลถูกต้องครบถ้วนตามมาตรฐานการบัญชีและหลักบัญชีที่รับรองโดยทั่วไป
โดยมีคณะกรรมการตรวจสอบซึ่งปฏิบัติหน้าที่และความรับผิดชอบตามกฏบัตรคณะกรรมการตรวจสอบทำการสอบทานรายงานทางเงินก่อนให้ความเห็นชอบ
ทั้งนี้
บริษัทได้จัดทำรายงานความรับผิดชอบของคณะกรรมการบริษัทต่อรายงานทางการเงินควบคู่กับรายงานของผู้สอบบัญชี
โดยเปิดเผยไว้ในรายงานประจำปีและแบบ 56-1

คณะกรรมการบริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล
และเพื่อประโยชน์สูงสุดของบริษัทและผู้ถือหุ้น
ในกรณีที่มีการทำรายการที่อาจเข้าข่ายมีความขัดแจ้งทางผลประโยชน์
คณะกรรมการตรวจสอบได้เข่าร่วมประชุมและแสดงความคิดเห็น
โดยกรรมการผู้มีส่วนได้เสียออกจากห้องประชุมและงดออกเสียงในวาระนั้นๆ
เพื่อให้การติดสินใจของคณะกรรมการบริษัทและผู้บริหารเป็นไปอย่างยุติธรรมเพื่อประโยชน์ของผู้ถือหุ้นอย่างแท้จริง
และเมื่อมีข้อสรุปบริษัทจะแจ้งและเปิดเผยมติที่ประชุมโดยระบุ มูลค่ารายการ คู่สัญญา
เหตุผลความจำเป็นและรายละเอียดอื่นๆ ที่เกี่ยวข้องในการทำรายการดังกล่าว อย่างถูกต้อง
ครบถ้วนทันเวลาตามหลักเกณฑ์ของตลาดหลักทรัพย์แห่งประเทศไทย

ทั้งนี้ บริษัทมีกลไกการติดตามตรวจสอบและถ่วงดุลอำนาจในการบริหารงานให้มีความโปร่งใส
บริษัทมีระบบการควบคุมภายในที่ครอบคลุมทั้งด้านการจัดการ ด้านการปฎิบัติงาน และด้านการเงิน
โดยมีสำนักตรวจสอบภายในทำหน้าที่ประเมินการควบคุมภายในตามแนวปฏิบัติที่คณะกรรมการกำหนด
ซึ่งเน้นการตรวจสอบสอบภายในเชิงป้องกันและให้เกิดประโยชน์กับหน่วยงานอย่างเป็นรูปธรรม
ค้นหาสาเหตุที่เป็นต้นเหตุและเสนอความเห็นที่จะปรับปรุงให้เกิดประโยชน์อย่างแท้จริงโดยได้รับความเห็นชอบจากหน่วยงานปฏิบัติรวมทั้งการเปิดเผยข้อมูลอย่างเพียงพอให้เกิดความโปร่งใสตามแนวทางการกำกับดูแลกิจการที่ดี
โดยรายงานผลการตรวจสอบโดยตรงต่อคณะกรรมการตรวจสอบ

หมวดที่ 5 ความรับผิดชอบของคณะกรรมการ (Board Responsibilities)

1. โครงสร้างคณะกรรมการบริษัท

  ● จำนวนกรรมการ

ข้อบังคับของบริษัทกำหนดให้บริษัทมีคณะกรรมการจำนวนไม่น้อยกว่า 5 คน แต่ไม่มากกว่า 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด
ปัจจุบันคณะกรรมการบริษัทมีจำนวน 13 คน ประกอบด้วย กรรมการที่เป็นผู้บริหารจำนวน 4 คน
กรรมการที่ไม่เป็นผู้บริหารจำนวน 9 คน โดยเป็นกรรมการตรวจสอบและมีความเป็นอิสระจำนวน 3
คน ซึ่งสัดส่วนของกรรมการที่ไม่ได้เป็นผู้บริหารและกรรมการที่เป็นอิสระคิดเป็นร้อยละ 69.23

  ● วาระการดำรงตำแหน่ง

กรรมการบริษัทได้รับการแต่งตั้งและถอดถอนโดยที่ประชุมผู้ถือหุ้น
มีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับเลือกตั้งกลับเข้าดำรงตำแหน่งต่อไปได้อีก

  ● จำนวนบริษัทที่กรรมการไปดำรงตำแหน่ง

บริษัทได้เปิดเผยรายละเอียดข้อมูลการดำรงตำแหน่งของกรรมการแต่ละท่านในบริษัทอื่นไว้ในรายงานประจำปีและแบบ
56-1 ปัจจุบันกรรมการของบริษัทมิได้ดำรงตำแหน่งกรรมการในบริษัทจดทะเบียน ดังนั้น
กรรมการทุกท่านได้อุทิศเวลาในการปฏิบัติหน้าที่ให้กับบริษัทอย่างเต็มที่
โดยได้เข้าร่วมประชุมอย่างสม่ำเสมอทุกครั้งและทำคุณประโยชน์แก่บริษัทมาโดยตลอด

  ● การรวมหรือแยกตำแหน่ง

ประธานกรรมการบริษัทมิได้เป็นบุคคลเดียวกับประธานเจ้าหน้าที่บริหาร ไม่มีความสัมพันธ์ใดๆ
กับฝ่ายบริหาร ทั้งสองตำแหน่งจึงทำหน้าที่ต่างกันและมีความเป็นอิสระจากกัน
มีการแบ่งแยกหน้าที่ในการกำหนดนโยบาย
ซึ่งบริษัทมีข้อบังคับคณะกรรมการที่กำหนดและแยกอำนาจของคณะกรรมการและของฝ่ายจัดการในระดับต่างๆ
ไว้อย่างชัดเจน
และในการพิจารณาตัดสินใจเรื่องที่สำคัญต้องผ่านความเห็นชอบของกรรมการแต่ละชุด
ให้เกิดความถ่วงดุลและมีการสอบทาน เพื่อความโปร่งใสและมีระบบการบริหารจัดการที่ดี

ทั้งนี้ ประธานกรรมการบริษัทมิใช่กรรมการอิสระ
แต่ได้ปฏิบัติหน้าที่ด้วยความเป็นอิสระพร้อมทั้งให้กรรมการทุกคนมีความเป็นอิสระในการร่วมบริหารจัดการองค์กร
ซึ่งบริษัทเชื่อมั่นว่าประธานกรรมการบริษัทให้ความสำคัญและเข้าใจในหลักการกำกับดูแลกิจการที่ดีมาโดยตลอด
พร้อมสนับสนุนให้ปฏิบัติตามโดยเคร่งครัด

  ● เลขานุการคณะกรรมการบริษัท

บริษัทได้จัดให้มีเลขานุการคณะกรรมการบริษัททำหน้าที่ประสานงานระหว่างกรรมการบริษัทและฝ่ายจัดการ
ทำหน้าที่ดูแลและประสานงานด้านกฎหมาย กฎเกณฑ์ต่างๆ ที่เกี่ยวข้อง
สนับสนุนให้ดำเนินการตามหลักการกำกับดูแลกิจการที่ดี
พร้อมปฏิบัติตามข้อบังคับและประกาศของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

2. คณะกรรมการชุดย่อย

  ● คณะกรรมการตรวจสอบ

คณะกรรมการตรวจสอบประกอบด้วยกรรมการบริษัทที่มีคุณสมบัติเป็นอิสระตามประกาศของตลาดหลักทรัพย์แห่งประเทศไทยและนิยามของบริษัท
จำนวน 3 คน ซึ่งล้วนเป็นผู้ที่มีความรู้ ความเข้าใจ และมีประสบการณ์ทางด้านบัญชี การเงิน
และบริหารเป็นอย่างดี คณะกรรมการตรวจสอบมีอำนาจหน้าที่
บทบาทและการปฏิบัติงานตามกฎบัตรคณะกรรมการตรวจสอบ
เป็นองค์กรอิสระที่ให้การสนับสนุนและปฏิบัติการในนามของคณะกรรมการบริษัทตามแนวทางปฏิบัติที่ชัดเจนในการดูแลขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
สอบทานข้อมูลทางการเงินที่เสนอแก่ผู้ถือหุ้นและผู้ที่เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
กระบวนการตรวจสอบภายในและการสื่อสารกับผู้สอบบัญชีของบริษัท

  ● คณะกรรมการบริหาร

คณะกรรมการบริหาร ประกอบด้วยกรรมการบริษัท 4 คน
ที่มีความรู้ความสามารถและประสบการณ์หลายด้าน
มีความเข้าใจบทบาทหน้าที่ที่ต้องรับผิดชอบและมีความเข้าใจลักษณะการดำเนินธุรกิจของบริษัทเป็นอย่างดี

คณะกรรมการบริหาร มีหน้าที่รับผิดชอบในการดำเนินธุรกิจของบริษัทในรูปแบบคณะกรรมการ
โดยมีกรรมการบริษัทซึ่งได้รับการแต่งตั้งและอนุมัติโดยคณะกรรมการบริษัทให้ดำรงตำแหน่งกรรมการบริหาร
ภายใต้ระเบียบที่คณะกรรมการบริษัทได้กำหนดไว้

  ● คณะกรรมการชุดย่อยอื่นๆ

- คณะกรรมการพิจารณาค่าตอบแทน

คณะกรรมการพิจารณาค่าตอบแทน ประกอบด้วยกรรมการบริษัท 3 คน
ซึ่งเป็นกรรมการที่ไม่เป็นกรรมการบริหาร
เป็นผู้พิจารณาค่าตอบแทนของคณะกรรมการทุกชุดและผู้บริหารระดับสูง
โดยเปรียบเทียบอ้างอิงจากอุตสาหกรรมประเภทเดียวกัน ประสบการณ์ ภาระหน้าที่
และความรับผิดชอบ รวมถึงพิจารณาจากการขยายตัวทางธุรกิจ

- คณะกรรมการสรรหา

ปัจจุบันบริษัทยังมิได้แต่งตั้งคณะกรรมการสรรหาอย่างเป็นทางการ
แต่ในกระบวนการคัดเลือกดังกล่าว คณะกรรมการบริษัทได้ร่วมกันพิจารณาคุณสมบัติในด้านต่างๆ
โดยดูถึงความเหมาะสมด้านคุณวุฒิ ประสบการณ์ ความเชี่ยวชาญหลากหลายวิชาชีพ มีวิสัยทัศน์
เป็นผู้มีคุณธรรม และมีประวัติการทำงานที่ไม่ ด่างพร้อย
และสามารถแสดงความคิดเห็นอย่างเป็นอิสระ
รวมถึงผลการปฏิบัติงานในฐานะกรรมการบริษัทในช่วงที่ผ่านมา
โดยเสนอต่อที่ประชุมคณะกรรมการบริษัท
เพื่อพิจารณาให้ความเห็นชอบร่วมกันก่อนที่จะนำเสนอต่อที่ประชุมผู้ถือหุ้น
เว้นแต่ในกรณีที่ตำแหน่งกรรมการบริษัทว่างลง โดยมิใช่เป็นการออกตามวาระ
คณะกรรมการอาจพิจารณาแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

3. บทบาท หน้าที่ และความรับผิดชอบของคณะกรรมการ

คณะกรรมการบริษัทเป็นผู้กำกับดูแลกิจการของบริษัท
ให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัทตามหลักบรรษัทภิบาล
มีหน้าที่ในการกำหนดนโยบาย วางเป้าหมายแผนงาน งบประมาณ และกลยุทธ์ทางธุรกิจ
ตลอดจนควบคุมการดำเนินงานของบริษัทให้เป็นไปตามแผนธุรกิจ
และงบประมาณที่วางไว้อย่างมีประสิทธิภาพและประสิทธิผล
มีการกำหนดอำนาจหน้าที่และความรับผิดชอบของคณะกรรมการแต่ละชุดอย่างชัดเจน

คณะกรรมการบริษัทให้ความสำคัญต่อรายงานการการเงินที่สะท้อนผลการดำเนินงานอย่างแท้จริง
มีการประเมิน กำหนด และวางมาตรการในการป้องกันและจัดการความเสี่ยงในระดับที่เหมาะสม
มีประสิทธิภาพ ประสิทธิผล ภายใต้หลักการถ่วงดุลอำนาจที่โปร่งใสและตรวจสอบได้
โดยมุ่งมั่นในอันที่จะพัฒนากิจการของบริษัทให้เจริญก้าวหน้า ยั่งยืน มั่นคง
และสามารถสร้างผลตอบแทนแก่ผู้ถือหุ้นได้อย่างเหมาะสม
รวมถึงการป้องกันผลประโยชน์และดูแลทรัพย์สินของบริษัทเสมือนวิญญูชนพึงรักษาทรัพย์สินของตน

คณะกรรมการบริษัทยึดมั่นในความรับผิดชอบต่อสังคม
มีความตั้งใจในการประกอบธุรกิจให้เกิดผลประโยชน์สูงสุดแก่ผู้มีส่วนได้เสียและผู้มีส่วนเกี่ยวข้องทุกฝ่าย
และมีแนวทางปฏิบัติที่ชัดเจนในการดูแล
และขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
มีการทบทวนและประเมินความเพียงพอของระบบการควบคุมภายในเป็นประจำทุกปีในด้านองค์กรและสภาพแวดล้อม
ด้านการบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสาร รวมถึงระบบการติดตามผล มีการดูแลเรื่องการใช้ข้อมูลภายใน

คณะกรรมการบริษัทตระหนักถึงความสำคัญของการบริหารความเสี่ยงเป็นอย่างดี
ถึงแม้ว่าบริษัทยังมิได้แต่งตั้งคณะกรรมการบริหารความเสี่ยงอย่างเป็นทางการ
แต่บริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้นโดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

4. การประชุมคณะกรรมการ

คณะกรรมการบริษัทได้กำหนดวันและเวลาประชุมคณะกรรมการแต่ละชุดไว้ล่วงหน้าตลอดปีและมีวาระการประชุมที่ชัดเจน
พร้อมทั้งมีการนำส่งเอกสารก่อนการประชุมล่วงหน้าไม่น้อยกว่า 7 วัน
เพื่อให้คณะกรรมการได้มีเวลาพิจารณาและศึกษาข้อมูลอย่างเพียงพอก่อนเข้าร่วมประชุม
เว้นแต่เป็นกรณีเร่งด่วนเพื่อรักษาผลประโยชน์ของบริษัท อาจมีการแจ้งล่วงหน้าน้อยกว่า 7 วัน
และในการประชุมทุกครั้งกรรมการทุกท่านมีการแสดงความคิดเห็นอย่างอิสระต่อการดำเนินงานของบริษัทในด้านต่างๆ
รวมถึงการพิจารณาอย่างรอบคอบในเรื่องที่อาจมีความขัดแย้งทางผลประโยชน์และสามารถขอข้อมูลเพิ่มเติมประกอบการพิจารณา
เพื่อให้มีความถูกต้อง โปร่งใส และสามารถตรวจสอบได้
โดยมีเลขานุการคณะกรรมการบริษัททำหน้าที่บันทึกการประชุมและจัดเก็บรายงานการประชุมที่ผ่านการรับรองความถูกต้องครบถ้วนจากคณะกรรมการ
เพื่อให้ผู้ที่เกี่ยวข้องสามารถตรวจสอบได้ ทั้งนี้ ในปี 2551
มีการประชุมคณะกรรมการบริษัทรวมทั้งสิ้น 24 ครั้ง
โดยกรรรมการส่วนใหญ่ได้เข้าร่วมประชุมทุกครั้ง

5. ค่าตอบแทนของคณะกรรมการ

การกำหนดค่าตอบแทนของคณะกรรมการ ประจำปี 2551ไม่ได้ผ่านคณะกรรมการพิจารณาค่าตอบแทน
เนื่องจากบริษัทยังมิได้แต่งตั้งคณะกรรมการพิจารณาค่าตอบแทน
แต่การกำหนดค่าตอบแทนของคณะกรรมการบริษัทก็ได้ผ่านการพิจารณาอย่างรอบคอบจากที่ประชุมคณะกรรมการบริษัท
โดยเปรียบเทียบอ้างอิงจากอุตสาหกรรมประเภทเดียวกัน
รวมถึงพิจารณาจากการขยายตัวทางธุรกิจและการเติบโตของบริษัทด้วย
และทั้งนี้ที่ประชุมคณะกรรมการบริษัท ครั้งที่ 23/2551 เมื่อวันที่ 13 พฤศจิกายน 2551
ได้พิจารณาแต่งตั้งคณะกรรมการพิจารณาค่าตอบแทนของบริษัท

ที่ประชุมผู้ถือหุ้นเป็นผู้พิจารณาอนุมัติวงเงินค่าตอบแทนกรรมการ ทั้งนี้ ตามข้อบังคับของบริษัท ข้อ 16
กำหนดว่า กรรมการของบริษัทมีสิทธิได้รับค่าตอบแทนในการปฏิบัติหน้าที่ ได้แก่ เงินเดือน
เบี้ยประชุม เบี้ยงเลี้ยง โบนัส โดยในการประชุมสามัญผู้ถือหุ้น ประจำปี 2551 เมื่อวันที่ 26
สิงหาคม 2551 ที่ผ่านมา
ที่ประชุมได้มีมติอนุมัติวงเงินค่าตอบแทนของกรรมการเป็นวงเงินรวมไม่เกิน 3 ล้านบาท
และมอบหมายให้คณะกรรมการบริษัทเป็นผู้ใช้ดุลยพินิจพิจารณาจัดสรรค่าตอบแทนต่อไป ทั้งนี้ ในปี
2551 บริษัทได้จ่ายค่าตอบแทนแก่กรรมการตามความเป็นจริง เป็นจำนวนเงินทั้งสิ้น
2,672,000.-บาท

สำหรับค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและการปฏิบัติงานของผู้บริหารแต่ละท่าน ทั้งนี้
ค่าตอบแทนกรรมการและผู้บริหารในปี 2551 บริษัทได้เปิดเผยไว้ในรายงานประจำปี และแบบ
56-1 ภายใต้หัวข้อค่าตอบแทนกรรมการและผู้บริหารแล้ว

6. การพัฒนากรรมการและผู้บริหาร

คณะกรรมการบริษัทและผู้บริหารได้ตระหนักถึงบทบาท หน้าที่ และความรับผิดชอบต่อบริษัท
ซึ่งบริษัทได้ให้ความสำคัญกับการพัฒนาบุคลากรทั่วทั้งองค์กร
เพื่อให้สอดคล้องกับภาวะผู้นำและวิสัยทัศน์ของกรรมการและผู้บริหารให้มีความรู้ ความสามารถ
และมีศักยภาพ
โดยสนับสนุนให้คณะกรรมการและผู้บริหารเข้าสัมมนาและอบรมในหลักสูตรที่เป็นประโยชน์ต่อการปฏิบัติหน้าที่ทั้งภายในและภายนอกสถานที่
เพื่อเสริมสร้างศักยภาพความเป็นผู้นำที่เป็นมืออาชีพ
มีความรู้ความเข้าใจในบทบาทหน้าที่อย่างแท้จริง
และเป็นต้นแบบในการขับเคลื่อนองค์กรสู่การกำกับดูแลกิจการที่ดี

9.5 การกำกับดูแลเรื่องการใช้ข้อมูลภายใน

บริษัทมีนโยบายและวิธีการในการดูแลผู้บริหารในการนำข้อมูลภายในของบริษัท
และบริษัทย่อยไปใช้เพื่อประโยชน์ส่วนตนหรือผู้อื่น ดังนี้

-   บริษัทมีนโยบายให้กรรมการเข้าอบรมหลักสูตรสำหรับกรรมการ เพื่อให้ทราบภาระ บทบาท
    หน้าที่ของการเป็นกรรมการบริษัทจดทะเบียน ซึ่งจัดโดยสมาคมส่งเสริมกรรมการบริษัทไทย
    (IOD) รวมทั้งให้ความรู้แก่ผู้บริหารในฝ่ายต่างๆ
    เกี่ยวกับหน้าที่ผู้บริหารที่ต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย

-   บริษัทดำเนินการแจ้งให้กรรมการ ผู้บริหาร และผู้สอบบัญชีของบริษัท
    ทราบและเข้าใจถึงภาระหน้าที่ในการรายงานการถือครองหลักทรัพย์
    และการเปลี่ยนแปลงการถือครองหลักทรัพย์ในบริษัทของตนเอง คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

-   บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
    และบริษัทย่อย ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
    ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
    และพนักงานที่อยู่ในหน่วยงานที่ทราบข้อมูลภายใน
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนการเปิดเผยงบการเงินต่อสาธารณชน

9.6 บุคลากร

9.6.1 จำนวนพนักงานทั้งหมด

ณ วันที่ 31 ธันวาคม 2551 บริษัทและบริษัทย่อย มีพนักงานทั้งสิ้น 655 คน แยกเป็นดังนี้

2.  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

  - ไม่มี -

9.6.3 ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี -

9.6.4 ผลตอบแทนรวมพนักงานทุกคน

ในปี 2551 บริษัทและบริษัทย่อยได้จ่ายค่าตอบแทนในรูปของเงินเดือน เบี้ยขยันและเงินพิเศษ โบนัส
และค่าตอบแทนอื่นๆ เป็นจำนวนเงินรวม 160.86 ล้านบาท

9.6.5 นโยบายในการพัฒนาพนักงาน

บริษัทมีนโยบายส่งเสริมด้านการพัฒนาพนักงานอย่างต่อเนื่องมาโดยตลอด
โดยมุ่งเน้นให้พนักงานได้รับการฝึกอบรมที่จะเป็นประโยชน์ต่อการทำงานของบริษัท
ทั้งในด้านทักษะการบริหาร การทำงานเป็นทีม และทักษะด้านวิชาชีพเฉพาะทาง
โดยมีการจัดฝึกอบรมภายนอกสถานที่ รวมทั้งมีการฝึกอบรมความรู้และทักษะในการทำงานสภาพจริง
โดยมีหัวหน้างานคอยดูแลและให้คำแนะนำ (On the job training)
ทั้งนี้ในแต่ละปีบริษัทจะมีการตั้งงบประมาณสำหรับการดำเนินการในด้านดังกล่าวไว้ทุกปี
โดยจะพิจารณาถึงความเหมาะสมเป็นสำคัญ